Pejam celik pejam celik, sudah setahun pasangan Hyunbin dan Son Ye-jin berkahwin.

ARTIKEL BERKAITAN
"Mengarut.." - Individu Dakwa Hyunbin & Son Yejin Akan Bercerai, Agensi Beri Respon

Untuk pengetahuan, Hyunbin dan Son Ye-jin telah berkahwin setahun yang lalu pada 31 Mac 2022, menggembirakan ramai orang terutamanya buat penonton drama “Crash Landing On You”.
Terbaru, Son Ye-jin telah memuat naik fotonya bersama Hyunbin di Instagram Story, bagi meraikan ulang tahun pertama perkahwinan bersama suaminya itu. Tulis pelakon wanita tersebut,

Ulang tahun pertama.
https://twitter.com/Sontokkiesintl/status/1641606753761779712?s=20
Sementara itu, peminat juga turut meninggalkan ucapan buat pasangan tersebut dengan menulis di Twitter,

Dah setahun dah..semoga berkekalan buat pasangan ini.

Akhirnya, Ye-jin berkongsi detik dengan suaminya ❤ semoga awak berdua sentiasa bahagia dan penuh kasih sayang 💕

Saya suka baju Son Ye-jin 😍 selamat ulang tahun yang pertama Binjin!
Wah, kejap je dah setahun kan?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNews1

Berpegangan Tangan, Son Yejin Sambut Ulang Tahun Pertama Perkahwinan Bersama Hyunbin


Lumrah jadi selebriti, pasti akan ada yang tidak berpuas hati dengan mereka. Bahkan pengacara kegemaran ramai iaitu Yoo Jae-suk turut menerima pelbagai komen buruk.

ARTIKEL BERKAITAN
Yoo Jaesuk Pertama Kali Nampak Tak Selesa Jadi Hos Tapi Kenapa?

Bagi membendung perkara itu, agensinya iaitu Antenna telah mengumumkan bahawa mereka akan mengambil tindakan undang-undang atas kesemua komen itu. Ulas mereka menerusi sebuah kenyataan rasmi di laman media sosial,
Antenna akan mengambil respon undang-undang yang tegas ke atas tuduhan berniat buruk, gangguan seksual, penyebaran informasi palsu, serangan peribadi, entri berbaur fitnah dan komen buruk di Internet yang ditujukan buat artis di bawah naungan kami.

Tambah agensi itu lagi,
Kami sedang menyediakan tindakan undang-undang terhadap kesemua yang permah menulis komen jahat berdasarkan data dalaman yang dikumpul menerusi pemerhatian sendiri dek berasa risau artis kami akan mengalami kerisauan emosi disebabkannya.
Meskipun Antenna tidak menyatakan secara spesifik mengenai kandungan komen buruk itu, namun ramai yang menebak ia berkaitan ‘serangan’ terhadap program “You Quiz On The Block” yang menjemput presiden Korea iaitu Yoon Seok-yeol baru-baru ini. Bukan di bawah tanggungjawabnya, namun Yoo Jae-suk tanpa sengaja terpalit sekali memandangkan dia merupakan hos program itu.

Dalam pada itu, artis lain yang bernaung di bawan Antenna ialah Yoo Hee-yeol, Jung Seung-hwan dan Lee Mi-joo.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

Dek Pelbagai Komen Buruk, Agensi Yoo Jaesuk Umum Bakal Ambil Tindakan Undang-Undang


Ada tak yang masih setia menonton musim ketiga “Love (ft. Marriage And Divorce) 3”?
Sudah pun memasuki musim ketiga, namun drama ini masih belum gagal memberikan plot twist buat penonton pada saban episod.

Pun begitu, penulis naskhah ini juga tidak henti menerima kritikan memandangkan plotnya yang sepertinya kehilangan arah selain digarap seperti drama seram. Ini kerana setakat ini, sudah 3 watak yang menjadi hantu di dalamnya iaitu Song Won (Lee Min-young), Shin Gi-rim (Noh Joo-hyun) dan Dong-ja (Seo Woo-jin).

Antara komen penonton,
Saya berhenti menonton kerana ending musim kedua.

Masih ada yang kuat untuk meneruskan sampai musim ketiga.

Kenapa rating tinggi kalau dramanya seperti ini?

Macam sinetron Indonesia bukan drama Korea.

Tapi saya menonton kerana Sa Pi-young dan Seo Dong-ma.

Dah samapi musim ketiga, kenalah habiskan juga.
Ada tak yang masih melayan drama ini?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERTwitter

“Dah Macam Sinetron” – Penonton Kritik ‘Love (ft. Marriage & Divorce) 3’ Kian Mengarut?


Dah masuk bulan Ogos, maknanya semakin dekat kita dengan tayangan drama terbaru Kim Seon-ho dan Shin Min-ah iaitu “Hometown Cha Cha Cha”.
Diadaptasi daripada filem “Mr. Hong”, drama romantik ini mengisahkan Yoon Hye-jin (Shin Min-ah) iaitu seorang doktor gigi yang berpindah dari Seoul ke perkampungan persisiran pantai Gongjin dan Hong Doo-shik (Kim Seon-ho) iaitu seorang pakar pelbagai kerja yang sentiasa membantu penduduk kampung tersebut.

Dah nampak keserasian antara dua pelakon ini, ramai yang dah tak sabar nak menyaksikan gandingan mereka serta plotnya yang menarik.
Pertemuan dua watak yang menyenangkan
Plot drama ini mengisahkan gadis bandar, Yoon Hye-jin dan pakar pelbagai kerja kampung, Hong Doo-shik. Disebabkan dua watak yang berbeza personaliti berjumpa, mesti ramai sangkakan pertemuan itu menzahirkan rasa yang akan membuatkan penonton berdebar. Walaubagaimanapun, kisah romantik mereka akan bercambah sedikit demi sedikit berdasarkan hati masing-masing. Jadi, proses perubahan perasaan itu dan bagaimana mereka merasai perasaan berbeza akan menjadi kunci utama kepada drama ini.Setiap watak mempunyai persona tersendiri namun apabila kedua watak itu bersama, sinergi bercambah mereka akan membuatkan semua berasa teruja.

Lagi pula, penduduk kampung juga akan disukai semua. Setiap watak mempunyai kisah tersendiri, daripada kanak-kanak sehingga nenek berusi 80 tahun dan bagaiman mereka semua sesuai bersama akan menjadi perhatian bagi penonton. Apabila Hong Doo-shik dan Yoon Hye-jin membina hubungan dengan penduduk kampung yang lain, drama ini akan menjadi lebih sempurna.

Gabungan kisah romantik dan kehidupan seharian
Salah satu kunci utama yang membezakan drama ini dengan naskhah yang lain ialah bagaiman kisah menyejukkan hati penduduk kampung yang akan menambah perisa kepada hubungan di antara watak utama. Bukan hanya menjadi kisah sampingan, cerita penduduk itu akan memberikan pandangan yang mendalam kepada hubungan Yoon Hye-jin dan Hong Doo-shik. Sementelah wanita itu menyesuaikan diri dengan kehidupan di desa sambil membina hubungan dengan Hong Doo-shik, kisah masyarakat di situ akan menjadi sumber ketawa selain tangisan dan kesakitan buat penonton.
Sebagai hasilnya, penonton akan tertanya-tanya sama ada genre drama ini boleh dikategorikan sebagai romantik yang menyembuhkan. Malah ianya menarik perhatian ramai memandangkan kisah ini akan digabungkan secara semula jadi bagi menetapkan latar belakang kepada perkampungan persisiran pantai yang tenang dan cantik itu. Bukan sahaja dipenuhi kisah yang membuatkan hati berdebar, malah penonton juga pastinya akan tenang apabila menonton drama ini.

Pertemuan ‘sifu’ keserasian
“Hometown Cha Cha Cha” diarahkan oleh Yoo Je-won, di mana dia dikenali kerana pengarahannya yang sensitif dan terperinci sehingga melahirkan pelbagai drama popular seperti “Oh My Ghostess” dan “Tomorrow With You”. Merupakan kali kedua lelaki ini bekerja dengan Shin Min-ah selepas drama “Tomorrow With You”, peminat tak sabar menantikan gabungan tenaga antara mereka berdua lagi. Ditambah pula dengan kemampuan Kim Seon-ho untuk menjayakan pelbagai hubungan termasuklah ‘bromance’ dipenuhi pertelingkahan dan barisan pelakon lain untuk drama ini, pastinya “Hometown Cha Cha Cha” akan merebut hati penonton.

Apa macam? Mesti dah tak sabar nak tengok kan?
Nantikan “Hometown Cha Cha Cha” di Netflix pada 28 Ogos okay?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Romantik Wanita Bandar & Lelaki Desa, 3 Sebab Kena Layan ‘Hometown Cha Cha Cha’


Kira-kira 2,000 peminat penyanyi Kpop, Kim Jae Hwan kecewa apabila majlis bertemu peminat dengan selebriti ini dibatalkan di saat-saat akhir oleh penganjur. Acara  2019 Kim Jae Hwan Fan Meeting Mind:D ini sepatutnya berlangsung di Stadium Melawati Shah Alam pada jam 6 petang Sabtu lalu bertukar menjadi kecoh apabila para peminat hanya dimaklumkan tentang pembatalan itu kira-kira jam 6.40 petang. Sedikit kekecohan telah berlaku namun berjaya diredakan oleh pihak polis.\

Menurut  Ketua Polis Daerah Shah Alam, Asisten Komisioner Baharuddin Mat Taib berkata, Majlis Bandaraya Shah Alam (MBSA) tidak mengeluarkan permit untuk acara itu. Menurut pihak penganjur pula, mereka telah cuba sedaya upaya memohon permit namun ia tidak diluluskan walaupun sehingga ke saat akhir. Berikut adalah kenyataan dari pihak penganjur:-

 It is with deep regret that we are informing that the 2019 Kim Jae Hwan Fanmeeting [MIN:D] In Kuala Lumpur has been cancelled as we have been notified that the concert permit application for this event has not been approved. We regret for this late notification as we were doing all that we could to procure the concert permit. However, our efforts were regrettably, unsuccessful. A full refund will be given to all fans

Sudah tentu pembatalan ini amat mengecewakan terutamanya para peminat Kim Jae Hwan yang telah terbang dari Korea Selatan, Indonesia dan Filipina untuk menyaksikan selebriti kesayangan mereka. Diharap pada masa hadapan pihak penganjur akan lebih peka dan berusaha lebih pantas dalam mendapatkan permit. Janganlah last minute baru nak selesaikan semuanya. Apa pendapat anda?

2,000 Peminat Kim Jae-hwan Kecewa, Fan-meeting Dibatal Saat Akhir


Akhirnya kahwin juga… Tahniah buat Lee Ki-woo!

ARTIKEL BERKAITAN
Lee Kiwoo Umum Bakal Berkahwin Dengan Wanita Bukan Selebriti September Ini

Ramai yang mengikatkan bahawa para pelakon yang kini dalam lingkungan usia 40-an mereka, tidak akan terus berkahwin dan kekal menjadi ‘kekasih hati’ buat semua peminat.
Namun, tidak seperti yang peminat impikan, Lee Ki-woo baru sahaja menamatkan zaman bujangnya pada 24 September lalu. Dia berkahwin dengan seorang wanita bukan selebriti dan majlis mereka diadakan di Pulau Jeju. Paling menarik perhatian adalah apabila Lee Ki-woo memasuki pintu masuk gerbang perkahwinannya, diiringi dengan anjing peliharaannya, Teddy. Ramai yang menggambarkan keadaan itu seolah-olah satu babak daripada drama.

Mungkin ramai yang tidak mengetahui, Teddy merupakan anjing yang dibuang dan Lee Ji-woo mengambil lalu menjaganya dengan baik. Para tetamu yang hadir sangat tersentuh dengan tindakan Lee Ki-woo yang turut mengutamakan Teddy pada hari bahagianya. Comelnya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

“Macam Babak Drama” – Anjing Peliharaan Iringi Lee Kiwoo Di Majlis Perkahwinan


Setelah lama menyepikan diri daripada dunia K-Drama, kini pelakon hebat iaitu Joo Won dan Kim Hee-sun kembali dalam sebuah drama terbaru bertajuk “Alice”.
“Alice” ialah thriller sci-fi mengenai seorang detektif yang menemui kewujudan pengembaraan masa dan bertemu dengan seorang saintis yang mempunyai iras ibunya yang sudah mati. Daripada situ, mereka berlumba untuk membongkar rahsia mengenai penggembaraan masa dan takdir.

Watak yang dibawa oleh Joo Won ialah Park Jin-gyeom ialah seorang detektif yang tidak mempunyai emosi. Untuk karakter ini, pelakon tersebut perlu menyeimbangkan pelbagai babak aksi yang mencabar dengan ketiadaan emosinya. Bagi peminatnya, Joo Won memang dikenali sebagai seorang pelakon yang sentiasa mencabar pelbagai watak baru selain drama lakonannya juga sentiasa mendapat perhatian orang ramai.

Apabila bertanya kenapa memilih “Alice” sebagai projek pertamanya selepas tamat latihan khidmat ketenteraan, ini jawapan Joo Won.
Saya tertarik dengan konsep yang baru dan karakter yang menarik itu. Semua orang pasti akan boleh memahami kisah mengenai ibu, tetapi konsep pengembaraan yang diperkenalkan adalah sesuatu yang unik. Saya merasakan ia adalah segar berbanding projek lakonan yang lain.
Joo Won juga berkongsi kesukaran untuk meluahkan pemikiran dalaman karakter tersebut tanpa sebarang emosi.

Park Jin-gyeom dilahirkan tanpa sebarang emosi tetapi dia mampu membesar dengan usaha keras ibunya. Saya tak boleh luahkan emosi seperti orang lain, jadi saya cuba sampaikannya melalui pandangan mata. Saya cuba tonjolkan sedikit emosi dengan pergerakan ekspresi yang sedikit sahaja. Ada segelintir perkara yang menyentuh hati Park Jin-gyeom, jadi saya mahukannya memberi impak.
Bukan sahaja Joo Won, malahan Kim Hee-sun juga telah menyediakan dirinya untuk watak dalam drama thriller aksi. Bahkan pelakon wanita popular ini turut sentiasa mencabar dirinya dengan pelbagai genre baru, di antaranya drama remaja, drama trendy, melodrama, thriller dan pelbagai lagi.

Untuk “Alice”, Kim Hee-sun menyahut cabaran dalam satu genre yang baru dalam bentuk thriller sci-fi. Wanita itu akan membawa dua watak berbeza dengan wajah yang serupa tetapi umur yang berbeza iaitu dalam lingkungan 20-an dan 40-an. Malahan, pihak produksi drama tersebut turut memuji kejituan dan kesungguhan yang ditunjukkan oleh Kim Hee-sun yang sentiasa melakukan yang terbaik semasa penggambaran.
Serius dah tak sabar nak saksikan gandingan hebat Joo Won dan Kim Hee-sun! Saksikan “Alice” bermula 28 Ogos ini di saluran SBS.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

Sci-Fi Thriller Tentang Pengembaraan Masa, Joo Won & Kim Heesun Cabar Diri Bawa Watak Baru Dalam ‘Alice’


Meskipun sibuk dengan “Jirisan” sebelum ini dan “Ghost Doctor” kini, namun Sung Dong-il sudah pun merebut projek lakonan baru.
Menurut laporan, pelakon hebat itu akan menjadi antara teraju utama untuk drama misteri fantasi iaitu “Late Night Photo Studio”. Ia bakal dihasilkan oleh syarikat perfileman Dorothy yang pernah bertanggungjawab menghasilkan “Goedam” sebelum ini.

Drama ini berkisar mengenai Lee Jin-woo, seorang pewaris studio foto yang sedang merosot selain turut bekerja sebagai jurufoto berita. Apabila menghidupkan lampu pada saban malam di studio itu, dia mendapati terdapat tetamu misteri yang keluar masuk tempat itu.

Sung Dong-il akan membawa watak Mr. Choi iaitu pemilik kedai dobi dan pusat kaunseling psikologi yang terletak bersebelahan studio itu. Dia juga merupakan ayah kepada seorang anak perempuan yang suka mengambil tahu mengenai orang lain.
Pihak produksi dikhabarkan masih lagi sedang mencari pelakon untuk membawa watak Lee Jin-woo. Dalam pada itu, “Late Night Photo Studio” akan memulakan penggambaran pada tahun ini selepas kesemua barisan pelakon dilengkapi.

Pun begitu, masih belum ada maklumat lanjut seperti stesen penyiaran atau pun platform yang bakal menyiarkan drama ini.
Busy betul Sung Dong-il!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Sung Dongil Sah Terajui Drama Fantasi Misteri ‘Late Night Photo Studio’


Semakin banyak job yang ditawarkan kepada Jun So-min sejak kebelakangan ini.
Menurut laporan media, ahli “Running Man” itu akan membintangi drama adaptasi siri British bertajuk “Cleaning Up”. Malah agensinya juga mengesahkan berita tersebut dan mengatakan bahawa pelakon itu sedang menelitinya dengan positif.

Sebelum ini, JTBC ada melaporkan bahawa Yum Jung-ah dan Yeom Hye-ran akan membintangi drama yang sama. Namun belum dapat dipastikan sama ada mereka menerima tawaran tersebut.
“Cleaning Up” membawa kisah pekerja pembersihan di firma keselamatan yang cuba mengubah kehidupan selepas terdengar rahsia mengenai pertukaran dalaman.

Jun So-min dilamar untuk menghidupkan watak pembersih bernama Ahn In-kyung manakala Yum Jung-ah pula ditawarkan watak Eo Young-mi, seorang pembersih dengan penampilan menawan. Meskipun menjalani kehidupan yang tidak teratur, Eo Young-mi dipenuhi dengan keazaman dan elegan.

Yeom Hye-ran pula dikatakan akan membawa watak Meng Soo-ja di mana dia merupakan seorang pembersih yang  sering berasa ingin tahu dan bencikan orang namun tampil lembut dan peramah di hadapan semua. Wanita ini sanggup bersosial asalkan ia dapat memberikan kelebihan padanya untuk meneruskan kehidupan.
Katanya, siri adaptasi “Cleaning Up” ini akan memulakan penggambaran pada separuh kedua tahun ini namun tarikah tayangan masih belum ditentukan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Pekerja Pembersihan Cuba Ubah Hidup, Jun Somin Ditawar Bintangi Drama ‘Cleaning Up’


Selepas berjaya menamatkan konsert jelajah mereka iaitu “Love Yourself” pada tahun lepas, kumpulan popular BTS kini kembali dengan siri jelajah baru bagi menemui kesemua peminat mereka di seluruh dunia dengan persembahan lebih ‘mantop’. Siri kali ini dinamakan sebagai “Map of the Soul”!
Dahlah umum secara tiba-tiba, terkejut semua ARMY dengan berita ini walhal ada segelintir yang boleh ‘bau’ pengumuman ini sejak beberapa hari lepas. Untuk pengumuman pertama ini, mereka telah memasukkan 37 konsert di serata bandar di seluruh dunia. Bermula di Stadium Olimpik di Seoul dan kemudiannya BTS akan ke Amerika Syarikat, Kanada, Jepun, United Kingdom, Jerman dan Sepanyol.

Menurut syarikat naungan mereka iaitu Big Hit Entertainment, senarai konsert ini hanyalah untuk bandar yang telah memberikan pengesahan kepada mereka. Selepas ini, akan ada lagi pengumuman lain untuk mengumumkan konsert di negara-negara lain pula.

Kalau anda perasan, menerusi poster konsert “Map Of The Soul” ini, tak banyak negara Asia yang disenaraikan. Jadinya ramai peminat mereka di benua ini yang sedih kerana negara mereka tak termasuk sekali dalam siri jelajah kali ini.

Peminat Malaysia nampaknya yang paling sendu sekali kerana mereka sudah lama berharap agar BTS datang mengadakan konsert di sini. Kalau anda nak tahu, sejak mula mengadakan konsert jelajah di luar Korea, kumpulan yang dianggotai 7 ahli itu pernah singgah ke Malaysia pada 2015 sahaja untuk “BTS Live Trilogy In Malaysia – Episode II: The Red Bullet”. Selepas itu, mereka langsung tak datang dah!

Pun begitu, ada juga sesetengah ARMY yang tidak mahu BTS datang ke Malaysia kerana risaukan cacian ‘meleis’ di negara ini. Mereka tak mahu idola kegemaran mereka sakit hati apabila mendengarkan ‘mulut puaka’ netizen tempatan yang boleh tahan pedasnya!

Tak kurang juga yang pelik kenapa kerajaan Malaysia tak keluarkan duit untuk bawa BTS ke sini. Kata ARMY, kedatangan mereka ke sini bakal membawa pulangan yang lumayan kerana ramai peminat daripada luar negara akan turut melawat negara ini bagi menonton ‘oppa’ kesayangan mereka.

Segelintir ARMY juga meminta penganjur yang bakal membawa BTS ke Malaysia supaya menjadikan Stadium Bukit Jalil dengan kapisiti lebih 80,000 orang sebagai lokasi konsert kumpulan idola itu. Kata mereka, ARMY Malaysia yang ramai pastinya akan berduyun-duyun memenuhi stadium tersebut.

Tak pastilah bila BTS akan singgah ke Malaysia. Mungkin mereka akan masukkan Malaysia dalam pengumuman yang akan datang, siapa tahu?
Teruskan berusaha ARMY Malaysia!
Sumber: Soompi

Malaysia Tiada Dalam Siri Jelajah Baru BTS, ARMY ‘Demand’ Konsert Di Stadium Bukit Jalil Dengan Kapisiti Lebih 80K!


Umum mengetahui kisah pelakon Jisoo yang digugurkan daripada drama “River Where The Moon Rises” akibat kes buli yang dibongkarkan baru-baru ini ketika dia masih bersekolah.
Walaubagaimanapun, sedikit sesal kerana pihak produksi drama tersebut dan pelakon lain terpaksa merakamkan semula hampir 12 episod banyaknya bagi menampilkan Na In-woo sebagai pelakon ganti baru untuk watak On Dal.

Dalam ketegangan itu, pelakon Lee Ji-hoon yang melakonkan watak Go Goon, antara pelakon utama dalam “River Where The Moon Rises” dikhabarkan tidak menerima bayaran untuk semua episod yang dirakamkan semula.

Kata agensi lelaki tersebut,
Disebabkan insiden ini, pihak produksi juga merupakan mangsa kan? Sama-sama mempunyai hubungan sebagai rakan sekerja, keputusan ini dibuat dengan niat mahu menghulurkan sedikit bantuan. Dalam masa yang sukar ini, dengan menurunkan sedikit kemahuan, keputusan yang diputuskan ini diharapkan akan membantu mereka.
Rata-rata penonton memuji Lee Ji-hoon yang langsung tidak mementingkan diri malah masih mampu membuat keputusan untuk menyenangkan urusan pihak produksi meskipun dia juga merupakan salah seorang yang terjejas kerana isu ini.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar In

Lee Jihoon Dipuji Tolak Bayaran Rakam Semula Hampir 12 Episod ‘River Where The Moon Rises’


Siapa yang meminati K-drama sejak daripada tahun 2000 dan ke atas pasti mengenali ramai pelakon hebat yang masih lagi berlakon sehingga sekarang. Antara nama hebat yang tak berhenti menjadi rebutan ramai pengarah drama ialah pelakon wanita, Gong Hyojin. Sering berlakon drama yang ringan dan membuai hati, pelakon wanita ini turut digelar sebagai ‘Ratu Romantik Komedi’ kerana watak yang sering dimainkannya. Sampaikan dia diberi nama timangan ‘Gongvly’ yang merupakan gabungan antara namanya dan perkataan ‘lovely’. Hebat betul penangan Gong Hyojin!
Disebabkan popular sehingga sekarang, wanita itu mempunyai ramai peminat tegar yang sudah mengikuti perkembangan keriernya sejak daripada awal kemunculannya lagi. Mungkin saja nak imbau kenangan, seorang peminat telah memuat naik sedutan pendek drama lakonan Gong Hyojin iaitu “Sang-doo! Let’s Go to School!” yang telah ditayangkan pada tahun 2003.

Walaubagaimanapun, tak lama selepas itu, pelakon tinggi lampai itu telah meninggalkan komen pada entri Instagram itu dan meminta peminat tersebut berhenti mengulang kembali video drama lamanya.

Tolong. Boleh tak awak berhenti imbau kembali drama lama. Saya minta tolong sangat.

Peminat tersebut kemudiannya membalas komen Gong Hyojin dan bersetuju dengan permintaannya.

Baiklah. Saya akan berbuat demikian. Terima kasih.
Salah seorang individu lain meluahkan rasa cemburunya kerana Gong Hyojin meninggalkan komen kepada peminat tersebut. Namun peminat tersebut menyatakan bahawa dia sebenarnya sedikit ‘terasa’.
Sejujurnya, saya sedikit sedih.
Selepas kisah itu tersebar di sekitar laman komuniti dan media sosial, segelintir netizen sepertinya tidak bersetuju dengan permintaan Gong Hyojin itu. Mereka hairan kenapa pelakon wanita itu membuat permintaan sedemikian. Adakah kerana dia benci melihat watak lamanya?
“Betul ia adalah haknya sebagai seorang pelakon tetapi… dia agak memilih ya? Saya tak rasa peminat drama lamanya suka dengan hal ini.”

“Kenapa??? Adakah dia malu dengan masa lalunya…??? Bukankah masa lalunya yang membina dia pada hari ini??”

“Mesti peminat itu terasa… menyunting video dan memuat naiknya adalah satu kerja yang renyah.”

“Peminat tersebut menonton lebih 200 dramanya untuk sunting dan muat naik… dia mesti berasa malu dan sedih.”

“Saya tertanya-tanya adakah ia disebabkan oleh wajah atau lakonannya pada ketika itu.”

“Kalau ya pun dia tak nak video itu dimuat naik, dia boleh gunakan struktur ayat yang lebih baik. Dia patut tahu yang peminat tersebut tiada niat jahat semasa memuat naiknya, kenapa buat keadaan jadi kekok?”

“Tapi apakah sebab disebaliknya?? Gong Hyojin adalah pelakon kegemaran saya tetapi saya tak faham.. Bukankah bagus peminat berterusan menyukai drama lamanya…??”

“Adakah dia tak mahu ia dimuat naik kerana wajahnya kelihatan berbeza??”

“Apa yang dia buat itu agak biadap kepada produser drama lama tersebut. Semua orang bekerja keras menghasilkannya dan dia tak mahu orang menyebut tentangnya?.. Dan akaun tersebut dimiliki oleh peminat tegarnya. Dia boleh sahaja hantar mesej peribadi daripada menyakitkan hati mereka secara umum macam itu.”
Tak pastilah apa punca sebenar yang membuatkan Gong Hyojin membuat permintaan sedemikian. Sama ada wanita itu akan memberikan kenyataan rasmi mengenainya atau dia akan mendiamkan diri sahaja. Nantikan!
Sumber: Netizenbuzz

“Berhenti Imbau Drama Lama Saya” – Netizen Kritik Gong Hyojin Minta Peminat Berhenti Muat Naik Klip Drama Lama


Nampak gayanya realiti di mana wanita lebih mementingkan kepuasan diri sendiri daripada terikat dengan perkahwinan turut mempengaruhi inti pati drama Korea yang dihasilkan kini. Menurut Jabatan Statistik Kebangsaan Korea, jumlah perkahwinan pada bulan April menurun sebanyak 15,670 (21.8%) berbanding dengan waktu yang sama pada tahun sebelumnya.
Generasi yang digelar sebagai ‘N4’ ini merupakan golongan anak muda yang memilih untuk tidak berkahwin dan sepertinya ‘trend’ ini turut mempengaruhi kandungan yang dikeluarkan oleh stesen penyiaran bagi mematuhi pilihan dan citarasa penonton masa kini.

Contoh yang paling jelas ialah menerusi drama yang baru sahaja menamatkan tayangan iaitu “Oh My Baby” lakonan Jang Na-ra dan Go Joon. Bukan itu sahaja, terdapat dua naskhah baru yang ditayangkan sesuai dengan fenomena ‘tidak mahu berkahwin’ yang sudah dianggap seperti norma baru sekarang ini. Drama tersebut ialah “To All The Guys Who Loved Me” di saluran KBS yang diterajui oleh Hwang Jung-eum dan “Was It Love?” yang menampilkan Song Ji-hyo sebagai heroin di saluran JTBC.

Walaubagaimanapun, rata-rata penonton turut meluahkan rasa kecewa terhadap premis drama yang mengangkat tema ini kerana kesudahannya yang masih lagi konservatif. Meskipun memulakan tayangan dengan penampilan watak wanita yang kuat mengharungi hidup sendirian namun akhirnya tetap kalah dengan kuasa cinta dan mengikut norma sosial standard iaitu dengan berkahwin.
Seperti watak Jang Ha-ri (Jang Na-ra) dalam “Oh My Baby” yang lelah kerana asyik gagal dengan percintaan dan hanya mahukan anak untuk menjadi peneman hidup pada awalnya. Tetapi dikaitkan dengan 3 lelaki sebelum memilih untuk bersama dengan Han Yi-sang (Go Joon) pada akhirnya meskipun mungkin terpaksa melupakan hasrat untuk memiliki anak memandangkan masalah berat yang dihadapi oleh mereka.

Sama juga dengan “To All The Guys Who Loved Me” yang bermula dengan watak Hwang Jung-eum yang nekad tidak mahu berkahwin kerana tidak mahu menyakitkan hatinya lagi. Namun penonton sudah dapat mengagak bahawa wanita tersebut akan jatuh cinta sama ada pada Hwang Ji-woo (Yoon Hyun-min) atau pun Park Do-gyeom (Seo Ji-hoon) pada episod akhir nanti.

“Was It Love?” pula menonjolkan watak No Ae-jung (Song Ji-hyo) yang hidup susah selama 14 tahun kerana terpaksa membesarkan anaknya sendiri selain gagal untuk mencapai impiannya sebagai produser filem. Walaubagaimanapun semuanya berubah apabila 4 lelaki yang mempunyai kaitan semasa dia masih muda hadir dan mula menggoncang hidupnya. Jelaslah, bahawa wanita itu akan bersama dengan salah seorang watak lelaki pada akhirnya nanti cuma belum pasti yang mana satu.
Walaupun sudah pun memasuki tahun 2020 dan pelbagai norma sudah pun berubah tetapi drama romantik kekal dengan isi kandungan yang sama dan ‘lama’. Seterusnya kekal dalam kepompong bahawa wanita dan lelaki tidak boleh hidup baik jikalau mereka bersendirian.

Menurut sumber daripada syarikat produksi drama, wanita yang berusia 20 ke 40 tahun yang mengikuti drama seperti ini hanya berasa bahagia pada awal episod kerana tema ‘tidak mahu berkahwin’ tetapi mula kecewa apabila naskhah tersebut diakhiri dengan watak utama yang lari daripada niat asal dan berkahwin juga. Justeru mengukuhkan bahawa semua orang hanyalah ‘normal’ apabila mempunyai pasangan dan bukannya hidup sendiri.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

Korea Lihat Pengurangan Perkahwinan, K-Drama Kini Fokus Pada Trend Watak Utama ‘Tidak Mahu Berkahwin’


Drama memang best pun tapi naskhah thriller pastinya membuatkan ramai yang berdebar-debar menantikan episod seterusnya.
Sama seperti “Military Prosecutor Doberman” yang sudah memasuki 4 episod kini. Lakonan mantap Jo Bo-ah dan Ahn Bo-hyun merupakan antara faktor yang membuatkan drama ini menjadi pilihan ramai sekarang.

Dalam episod terbaru ini, Do Bae-man (Ahn Bo-hyun) akhirnya mempelajari identiti sebenar Cha Woo-in (Jo Bo-ah) dan dalam masa yang sama dia menerima tentangan daripada komander baru iaitu Noh Hwa-young (Oh Yeon-soo). Hubungan antara mereka bertiga ini nyata membuatkan penonton tertanya-tanya apa yang akan terjadi nanti.

Untuk episod terbaru ini, drama perundangan ini berjaya mencatat rekod peribadi baru apabila ratingnya mencecah 7.9%. Melihatkan pencapaian baiknya, tak disangkal bahawa ia mungkin akan mencatat rating lebih tinggi nanti.
“Military Prosecutor Doberman” menceritakan kisah seorang lelaki Do Bae-man, seorang pendakwa raya ketenteraan yang memilih pekerjaan tersebut kerana wang. Selepas bertemu Cha Woo-in, seorang yang sama bidang dengannya namun bekerja bagi membalas dendam, Do Bae-man mula menghapuskan si jahat dalam ketenteraan dan menjadi pendakwa raya yang sebenar.

Tak sabar nak tengok episod baru nanti!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMK Sports

Rating ‘Military Prosecutor Doberman’ Terus Cipta Rekod Baru


Sentiasa yang terhebat! BLACKPINK kini trending lagi!

ARTIKEL BERKAITAN
Demi Peminat Korea, John Legend Luah Hasrat Mahu Kolaborasi Dengan BTS & BLACKPINK

Korang dah dengar belum lagu terbaru “SHUT DOWN” BLACKPINK, yang turut tersenarai di bawah album “BORN PINK”?
Semestinya, tidak mengejutkan lagi apabila lagu “SHUT DOWN” kini menjadi trending nombor 1 menerusi platform Youtube secara global.

SHUT DOWN M/V by BLACKPINK is now trending #1 on YouTube worldwide.#shutdown #blackpink #bornpink #pinkvenom @blackpink #jennie #rosé #lisa #jisoo pic.twitter.com/ibnQV9oGRf
— Clout News (@CloutNewsMedia) September 16, 2022

Jumlah tontonan muzik video bagi “SHUT DOWN” terus melonjak naik menerusi Youtube, Spotify dan pelbagai lagi platform muzik yang lain. Manakala, album “BORN PINK” kini sudah melepasi 1 juta salinan terjual dalam masa satu hari sahaja! Wah…

Tahniah BLACKPINK atas pencapaian yang luar biasa!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Terus Menyinar, MV ‘SHUT DOWN’ BLACKPINK Kini Trending Di Youtube


Pada 2 Ogos, acara pembukaan untuk pameran ‘N°1 DE CHANEL GARDEN’ oleh jenama CHANEL telah diadakan di Cafe oude di Sungsu-dong, Seoul.

ARTIKEL BERKAITAN
Satu Agensi Kini, G-Dragon & Lee Soohyuk Tonjol Persahabatan Rapat

Selebriti seperti Park Seo-joon, Na In-woo, Lee Soo-hyuk, Lee Sung-kyung, Chae-young TWICE dan ramai lagi telah menghadiri acara itu dengan menggayakan jenama pakaian CHANEL. Semuanya cantik dan tampan!
Tidak lama selepas acara itu tamat, Lee Soo-hyuk telah memuat naik fotonya bersama Lee Sung-kyung dan G-Dragon, yang mana telah menambah keterujaan peminat melihat persahabatan mereka.

Khususnya, peminat seronok apabila melihat Lee Soo-hyuk dan Lee Sung-kyung bergambar bersama. Ramai yang meluahkan keinginan mereka untuk melihat kedua pelakon itu bergandingan dalam sebuah naskhah. Antara komen yang ditulis:

Boleh tak sesiapa melakonkan Lee Sung-kyung dan Lee Soo-hyuk sebagai peneraju dalam satu K-Drama 😭

Seronok juga kalau mereka berdua bergandingan 🤭

Bolehkah mereka berlakon dalam satu drama bersama? Saya merasakan ‘chemistry’ melalui gambar ini! 😍
Serasi juga mereka berdua, kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

Bergambar Bersama, Ramai Mahukan Lee Soohyuk & Lee Sungkyung Bergandingan Dalam Sebuah Drama


Peminat pasti tahu bahawa Song Hye-kyo merupakan duta buat jenama mewah Itali ‘Fendi’.

ARTIKEL BERKAITAN
"Dia Akan Berikan.." - Pelakon Cilik Oh Jiyul Dedah Kebaikan Song Hyekyo Di Set 'The Glory'

Baru-baru ini, Song Hye-kyo telah menghadiri Minggu Fesyen Milan 2023 untuk jenama Fendi, koleksi musim luruh dan musim sejuk.
Tampil dengan pakaian kelabu yang elegan beserta rambut panjat yang diikat separuh tocang, pelakon “The Glory” itu telah mendapat perhatian ramai dengan ‘visual’nya yang tidak pernah menghampakan.

https://twitter.com/_hyekyolove/status/1628398970207883264?s=20
Menerusi foto dan video yang dikongsi, Song Hye-kyo juga dilihat duduk di sebelah CEO Fendi iaitu Serge Brunschwig ketika sedang menyaksikan pertunjukan fesyen itu, membuktikan pengaruhnya yang hebat kepada jenama tersebut.

Selain itu, selebriti lain yang juga tampil di acara yang sama ialah Yuqi (G)I-DLE, Cheng Xiao, Noah Cyrus dan ramai lagi.
Tak pernah tak cantik la Song Hye-kyo ni!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

Nampak Muda & Menawan, Penampilan Song Hyekyo Di Minggu Fesyen Milan Curi Perhatian


Siapa yang menonton “Extraordinary Attorney Woo” pastinya dapat merasakan yang pelakon Joo Jong-hyuk kelihatan seiras dengan seseorang kan?

ARTIKEL BERKAITAN
"Saya Sayang Awak" - Joo Jonghyuk Ulas Wajah Disamakan Dengan Yang Sechan

Sejak tayangan drama itu, ramai yang mengatakan bahawa lelaki itu nampak serupa dengan Yang Se-chan. Bahkan dia sendiri mengakui hal tersebut dan meluahkan rasa sukanya buat pelawak itu dalam sebuah tembual sebelum ini.
Terbaru, Yang Se-chan turut menerima soalan yang sama ketika menjadi tetamu ‘Talk Power 25 O’Clock’.

Kata Jun Hyun-moo ketika tayangan ini,
Awak patut meminta maaf terhadap seseorang. Terdapat seseorang yang mengganggu penonton untuk mendalami drama popular baru-baru ini iaitu ‘Extraordinary Attorney Woo’. Dia ialah Yang Se-chan. Katanya, ramai yang terbayang Yang Se-chan hingga tak boleh mendalami plot apabila melihat Kwon Min-woo.

Jelas Yang Se-chan,
Baru-baru ini, saya ada ke restoran dan seseorang telah menyapa dan mengatakan ‘Saya sedang menonton drama itu dengan baik’. Saya agak terkejut dan memikirkan ‘Kenapa?’ Rupanya ia adalah kerana ‘Woo Young-woo’.
Tambahnya,
Kang Ki-young dikatakan seiras Yoo Jae-suk. Kalau Joo Jong-hyuk keluar, Yang Se-chan kuat. Kalau Kang Ki-young keluar, macam Yoo Jae-suk keluar.

Hos lain tertawa dan berkata.
Ini macam ‘Running Man’.
Memang sama ke muka dorang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar Today

“Kacau Konsentrasi Penonton ‘Extraordinary Attorney Woo'” – Seiras Joo Jonghyuk, Yang Sechan Minta Maaf


Nampaknya Seo Ye-ji melakukan comeback dengan hebat selepas terpalit kontroversi mengawal bekas kekasih, Kim Jung-hyun hampir setahun yang lalu.

ARTIKEL BERKAITAN
Meski Dikritik Dek Beberapa Isu, Drama 'Eve' Lakonan Seo Yeji Raih Rating Baik

Untuk pengetahuan, “Eve” membawa kisah mengenai penceraian chaebol (pewaris kaya) bernilai 2 trilion won yang mengejutkan seluruh negara. Tanpa pengetahuan semua, kes saman berisiko tinggi untuk merupakan pelan pembalasan dendam yang sudah dirancang selama 13 tahun lamanya.
Sesiapa yang menonton episod awal drama ini pastinya tahu bahawa Lee Ra-el, iaitu watak yang dilakonkan Seo Ye-ji merupakan seorang wanita yang berani bagi mencapai hajatnya. Malah babak provokatif seperti tarian Tango bersama lelaki asing selain adegan intim antaranya dan suami Jang Jin-wook (Lee Ha-yool) yang diperhatikan oleh Kang Yoon-gyeom (Park Byung-eun) dan hubungan asmara antara lelaki itu dan isterinya, Han So-ra (Yoo Sun) membuktikan bahawa drama itu hanya sesuai untuk tontonan dewasa.

Melihatkan pemilihan watak ini, ramai yang menebak bahawa Seo Ye-ji mahu membuang cerita mengenai kontroversi lalunya menerusi lakonan yang hebat dengan watak yang mengghairahkan.

Rata-rata penonton bagaimanapun masih mengungkit mengenai kelambatan pelakon itu memohon maaf atas tingkah lakunya ketika bersama Kim Jung-hyun selain dikatakan tidak serius bermuhasabah diri sebelum kembali ke dunia lakonan.
Apa pun, watak Lee Ra-el turut dikatakan sebagai pemilihan baik oleh Seo Ye-ji memandangkan pandangan matanya dan suranya yang dalam membuatkan karakter itu lebih menarik tambahan pula untuk genre pembalasan dendam.

Dalam pada itu, pihak “Eve” sekali lagi mengumumkan bahawa episod ke-4 drama itu yang bakal ditayangkan 9 Jun nanti bakal mempunyai had penonton untuk 19 tahun dan ke atas sahaja. Sebelum ini, episod pertama dan keduanya turut meletakkan had umur sedemikian kerana pelbagai babak ranjang yang dipaparkan antara watak utama.
Walaupun dipenuhi dengan pelbagi isu sejak sebelum tayangannya, “Eve” berjaya meraih rating yang baik untuk tayangan awalnya iaitu 3.6% dan 3.7%.
Apa kata anda mengenai drama ini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Kyungje

‘Eve’ Untuk Tontonan 19+, Seo Yeji Diduga Pilih Drama Provokatif Bagi Atasi Kontroversi?


Tak kisahlah pelakon baru mahupun lama, sudah pasti penonton mempunyai standard yang tinggi apabila menonton sebarang drama tambahan pula daripada Korea.
Masih baru dalam arena ini, pelakon baru bernama Choi Bo-geun yang juga bekas pelatih idola menerima kritikan ramai kerana dikatakan tidak mempunyai intonasi dan sebutan yang baik dalam drama “High Class”.

Melakonkan watak Lee Jun-mo, iaitu anak Nam Ji-sun (Kim Ji-soo), dia membawa karakter seorang pelajar sekolah menengah yang memberontak terhadap ibunya selain membenci kehidupan selepas wanita itu berkahwin lain.
Dalam episod pertama drama ini, Lee Jun-mo dilihat tidak mengendahkan ibunya dalam satu babak sebelum mula melawan kerana orang tua itu yang asyik bertanyakan perihal di sekolah. Menggunakan kata-kata sinis dan tajam bagi meluahkan perasaannya, walaubagaimanapun penonton mempersoalkan cara sebutan dialognya yang tidak jelas lantas mengganggu konsentrasi mereka.

FOR GM’s Children 🥇High Class cut Ep.1
Super Handsome Babies fighting✌🏻 #HighClass #Tvn #이채민 #LEECHAEMIN#최보근 #CHOIBOGEUN#goldmedalist pic.twitter.com/5W4Wni5C1c
— THE SIN OF LOVING Soo TOO MUCH✨Pandora Kim✨💫 (@KimSuda13) September 7, 2021

Kata mereka:

Saya tidak pernah nampak orang yang berlakon buruk macam ini.

Saya boleh cakap dengan lebih baik daripadanya walaupun memakai pendakap gigi.

Dia warga asing ke?

Terkejut kerana Kim Ji-soo tak cakap ‘Apa?!’ apabila dia mula bercakap.

Adakah mereka ambil ‘Google translate’ sebagai pelakon?

Dia macam pelajar di sekolah yang menggumam perkataan apabila diminta membaca buku teks.

Dia orang Korea ke??
Diterajui oleh pelakon hebat seperti Jo Yeo-jung, Kim Ji-soo, Gong Hyun-joo dan lain-lain, sudah pasti lebih jelas kelihatan sekiranya ada yang melakukan kesalahan.
Sekadar pengetahuan, Choi Bo-geun ialah pelakon baru di bawah agensi naungan Kim Soo-hyun iaitu Gold Medalist dan “High Class” ialah drama pertama lakonannya.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

“Bukan Orang Korea Ke?” – Pelakon Baru Dikritik Sebutan & Intonasi Tidak Jelas Dalam ‘High Class’


‘Selamanya’ itu hanyalah janji dan tak semestinya bakal diikuti sehingga ke akhirnya. Sama juga dengan hubungan di antara pelakon terkenal iaitu Yoon Kye-sang dan Lee Honey yang dikhabarkan sudah putus selepas 7 tahun menyulam kasih.
Menurut laporan media, pasangan itu membuat keputusan untuk meletakkan titik noktah kepada hubungan cinta mereka dan kembali kepada hubungan profesional iaitu sebagai rakan sekerja sahaja.

Mula bercinta sejak tahun 2013, Yoon Kye-sang dan Lee Honey langsung tidak segan untuk menyebut mengenai hal pasangan masing-masing di hadapan media malahan mereka juga sering keluar bertemu janji. Bahkan pasangan ini dilihat keluar bersama-sama pada Mac lepas.

Walaupun baru dilaporkan oleh pihak media, tetapi rata-rata kenalan serta teman rapat mereka sudah pun sedia maklum mengenai perpisahan Yoon Kye-sang dan Lee Honey dan turut berasa sedih dengan keputusan mereka untuk berpisah.
Agensi naungan kedua-dua selebriti tersebut iaiu Saram Entertainment turut mengesahkan berita tersebut.

Kedua mereka berpisah baru-baru ini dan membuat keputusan untuk kembali sebagai rakan sekerja sahaja.
Disebabkan mereka sudah 7 tahun bercinta, kebanyakan peminat berharap agar hubungan tersebut berakhir sehingga ke gerbang perkahwinan tetapi nampaknya angan-angan itu musnah akhirnya.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

“Sayangnya, Mereka Sangat Sepadan” – Yoon Kyesang & Lee Honey Berpisah Selepas 7 Tahun Bercinta


Pengilang kosmetik Kanada dan jenama kecantikan terkenal MAC Cosmetics (juga dikenali sebagai M · A · C) telah mengumumkan bahawa Lisa BLACKPINK telah merancang koleksi baru.
Tahun lalu, Lisa menjadi duta global untuk MAC Cosmetics, idola K-Pop pertama yang mendapat gelaran ini. Mereka bersetuju dengan perkongsian jangka panjang yang bukan hanya menjadi wajah jenama sahaja tetapi juga program dan koleksi baru bersama.

Kini, kolaborasi rasmi pertama mereka telah diumumkan. MAC Cosmetics berkongsi di akaun media sosial bahawa mereka akan mengeluarkan koleksi eksklusif yang dirancang oleh Lisa.

View this post on Instagram

A post shared by M·A·C Cosmetics (@maccosmetics)

Lisa juga pernah berkongsi mengenai kerjasamanya dengan jenama ini,
MAC benar-benar berada di barisan hadapan dalam trend, yang mengingatkan saya tentang kempen MAC atau penampilan luar biasa yang dibuat oleh artis mereka di belakang pentas pada minggu fesyen di seluruh dunia. Adalah suatu kehormatan untuk bekerjasama dengan jenama warisan yang luar biasa dan kepakaran yang tiada tandingan dalam seni solek. Saya teruja dan menantikan perjalanan ini!
Wahh mesti ramai yang akan beli ni!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

MAC Cosmetics Umum Koleksi Baru Rekaan Lisa BLACKPINK


Selepas 16 episod membuatkan hati penonton berbolak-balik, “My Liberation Notes” akhirnya melabuhkan tirainya kelmarin.
Sinopsis
Drama ini mengisahkan tiga beradik yang ingin melarikan diri dari kehidupan mereka yang menyesakkan dan peristiwa yang berlaku apabila orang luar yang misteri datang ke bandar mereka.

Bahagia dengan cara tersendiri
[Amaran SPOILER]
Meskipun ramai yang mengharapkan ending bahagia, namun “My Liberaton Notes” tamat dengan kesudahan terbuka di mana setiap daripada wataknya memulakan dan meneruskan kehidupan yang baru. Yeom Mi-jeong yang kelihatan bebas daripada genggaman bekas kekasihnya, Gu Ja-gyeong yang cuba melawan nafsu meminum alkohol, Yeom Chang-hee yang belajar menjagi pengarah rumah pengebumian dan Yeom Gi-jeong yang berterusan kuat demi hubungan bersama Cho Tae-hun.

Rating tertinggi
Walau bagaimanapun, terdapat respon berbelah dari penonton mengenai ending tersebut. Rata-ratanya mahu melihat Gu Ja-gyeong dan Yeom Mi-jeong bersama dengan pasti namun kesudahannya menggambarkan bahawa mereka seperti ada untuk sama lain dalam melepaskan mereka dari belenggu masing-masing.
Tidak terjejas dek penerimaan itu, rating “My Liberation Notes” menunjukkan peningkatan yang konsisten malah mencatat rekod tertinggi untuk episod terakhir iaitu 6.7%.

Apa pula pendapat anda?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar Today

‘My Liberation Notes’ Tamat Dengan Rating Tertinggi, Episod Akhir Terima Respon Berbelah Bagi


Rasanya ramai yang menjadikan Kim Jong-kook sebagai idola kecergasan kan?

ARTIKEL BERKAITAN
"Pasangan Bisnes" - Ahli 'Running Man' Ulas Kebenaran Hubungan Kim Jongkook & Song Jihyo

Terbaru, lelaki itu telah memuat naik foto sedang menghabiskan masa terluang di laman Instagram miliknya.
Pun begitu, ahli “Running Man” berkenaan tidak menyertakan sebarang kapsyen pada posting berkenaan.

View this post on Instagram

A post shared by Jk (@kjk76)

Walau bagaimanapun, peminat meluahkan rasa teruja melihatkan Kim Jong-kook memakai seluar pendek sambil menayang pehanya yang tebal.

Pahanya nampak palsu..

Betul ke paha rupa macam tu..

Awak memang pakai seluar pendek kan?

Mukanya lagi kecil dari tangan.

Wah otot kaki awak!
Bukan itu sahaja, Kim Jong-kook memaparkan fizikal sempurna dengan bahu yang lebar sekaligus ramai yang cemburu dengan sesiapa yang dapat menjadi teman wanitanya nanti.
Wow!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHerald POP

“Nampak Fake” – Netizen Terkejut Lihat ‘Ketebalan’ Paha Kim Jongkook


Ada tak yang dah teruja ingin nantikan “Arthdal Chronicles” musim kedua?

ARTIKEL BERKAITAN
Ramai Kecewa 'Arthdal Chronicles 2' Ubah Song Joongki & Kim Jiwon Ke Lee Junki & Shin Sekyung

Terbaru pada 9 Ogos, “Arthdal Chronicles 2” dilaporkan telah melakukan sesi pembacaan skrip pertama bersama pelakon utama Lee Jun-ki, Shin Se-kyung, Jang Dong-gun dan Kim Ok-bin.
Setelah selesai sesi pembacaan skrip dan pemilihan barisan pelakon penuh untuk musim kedua, drama tersebut dijangka akan memulakan penggambaran pada Ogos ini.

Untuk pengetahuan, Song Joong-ki dan Kim Ji-won yang memainkan watak utama dalam musim pertama, memutuskan untuk tidak muncul dalam musim kedua siri tersebut.

Dalam pada itu, “Arthdal Chronicles” adalah sebuah naskhah epik tentang adiwira yang membina legenda sendiri dalam tanah mistik Arth. Semasa musim pertamanya, drama itu merekodkan rating yang rendah berbanding jangkaan dek beberapa kritikan melibatkan plot yang kurang meyakinkan dan tuduhan plagiat. Walaupun melalui sedikit kesukaran, namun ianya tetap dipilih untuk mendapat sambungan baru.
Sama-sama kita nantikan tayangan “Arthdal Chronicles 2”!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoynews24

‘Arthdal Chronicles 2’ Selesai Sesi Pembacaan Skrip, Dilapor Akan Mula Penggambaran Ogos Ini


Han So-hee nampaknya sekali lagi membuktikan kepopularitian globalnya yang hebat!

ARTIKEL BERKAITAN
Han Sohee Dipilih Jadi Duta Global Jenama Mewah 'Balenciaga'

Pada 9 Mei, Han So-hee telah diumumkan sebagai duta global untuk jenama pembuat jam mewah Switzerland ‘OMEGA’.
Berikutan pengumuman itu, agensi bagi Han So-hee telah mengeluarkan kenyataan,

Pelakon Han So-hee telah dipilih sebagai duta global ‘Omega’. Sila nantikan pelbagai aktiviti global Han So-hee yang akan ditunjukkannya bersama ‘Omega’ pada masa hadapan.
Menurut pihak ‘OMEGA’ dalam memilih Han So-hee untuk memikul jawatan tersebut,
Kami sangat menghargai keghairahan Han So-hee terhadap kerjanya, dan watak intrinsiknya memberi inspirasi hebat kepada falsafah yang diusahakan oleh ‘Omega’. Dia seorang yang berkarisma dan menggoda. Kami sangat gembira dapat bekerja bersama Han So-hee, yang sangat harmoni dengan jenama ini.

Bukan itu sahaja, Han So-hee juga telah menjadi pelakon wanita Korea pertama yang telah dipilih sebagai duta global kepada ‘OMEGA’.
Tahniah Han So-hee!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Han Sohee Pelakon Wanita Korea Pertama Dipilih Jadi Duta Global Jenama Mewah Jam ‘OMEGA’


Korang dah sedia ke nak lihat gandingan Park Seo-joon bersama Han So-hee?

ARTIKEL BERKAITAN
Wi Hajoon Sertai Park Seojoon & Han Sohee Dalam Drama Thriller 'K Project'

Bagi yang belum tahu, Park Seo-joon dan Han So-hee akan bergandingan dalam drama akan datang berjudul “Gyeongseong Creature”.
Selain itu, Wi Ha-joon, Choi Joon-young, Cho Han-chul, Lim Cheol-soo dan Yeon Je-wook turut akan membintangi siri ini.

Untuk pengetahuan, “Gyeongseong Creature” ialah drama thriller makhluk mengenai dua anak muda yang mementingkan kelangsungan hidup dan terpaksa berdepan dengan raksasa yang tamak pada musim bunga tahun 1945, di mana waktu itu adalah sekelam-kelamnya. Kisah mereka melawan antara hidup dan mati selain membangkitkan persoalan mengenai maruah manusia dan kemanusiaan yang merupakan katarsis mengghairahkan.

Tambahan, siri itu juga akan menemui penonton menerusi Netflix dan telah dijadualkan untuk tayang pada 2023. Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoynews24

‘Gyeongseong Creature’ Diterajui Park Seojoon & Han Sohee Bakal Tayang Di Netflix Pada 2023


Umum pasti mengetahui kumpulan boy band ASTRO yang masih dikira setahun jagung dalam industri muzik Korea dek kerana debut mereka baru bermula pada tahun 2016. Baru-baru ini sumber mengesahkan bahawa ASTRO akan membuat comeback pada Mei ini.

ARTIKEL BERKAITAN
Cha Eunwoo ASTRO Diuji Positif COVID-19

Sebelum ini ahli kumpulan ASTRO, JinJin dan Rocky telah mengeluarkan album mini debut mereka ‘Restore’ pada awal tahun ini, manakala, Moonbin dan Sanha telah mengeluarkan single pra-keluaran mereka iaitu ‘Ghost Town’ pada Februari lalu juga.
Tidak lupa juga, ahli kumpulan yang paling mendapat perhatian, Cha Eun Woo juga telah menjalani penggambaran untuk drama fantasi yang akan datang bertajuk ‘Island’.  Setelah kepulangan kumpulan tersebut, sumber mengesahkan bahawa kumpulan tersebut sedang bersedia untuk melakukan comeback pertama mereka setelah album mini yang kelapan mereka, Switch On dilancarkan pada Ogos tahun lalu. Sejurus itu, kemunculan album terbaharu mereka kali ini dikatakan akan dilancarkan pada Mei ini.Jom sama-sama nantikan comeback mereka!  Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTop Star News

ASTRO Bakal Buat Comeback Mei Ini


Ramai tak yang sedang menantikan sambungan “All Of Us Are Dead”?

ARTIKEL BERKAITAN
Musim Kedua 'Hellbound' & 'All Of Us Are Dead' Sedang Dalam Perbincangan

Terbaru, Netflix telah memuat naik poster untuk acara atas talian ‘GEEKED WEEK 2022’ di mana ia akan memaparkan kisah mengenai siri asal, trailer baru, berita musim baru selain temubual bersama pelakon.
Antara projek yang menarik perhatian dan turut disertakan di dalam acara itu ialah siri zombi popular iaitu “All Of Us Are Dead” yang akan menemui penonton di acara itu pada 6 Mei nanti.

View this post on Instagram

A post shared by Netflix Malaysia (@netflixmy)

Respon penonton mengenai poster itu,

Adakah kita akan mendapat musim kedua?

Saya sangat seronok musim pertama. Tak sabar naantikan musim kedua.

Saya rasa mereka patut melancarkan musim kedua dengan segera kerana sudah terdapat banyak klu mengenainya.
Untuk pengetahuan, “All Of Us Are Dead” diadaptasi daripada webtoon popular dan membawa kisah di sekumpulan pelajar terperangkap di sebuah sekolah yang dijangkiti virus zombi sehingga mereka perlu membuat keputusan ekstrem untuk meloloskan diri.
Excitednya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Netflix Beri Klu Untuk Musim Kedua ‘All Of Us Are Dead’?


Walaupun tidak selalu terjadi tetapi sudah beberapa kali dilaporkan beberapa artis mengalami kemalangan jalan raya kerana kesalahan sendiri atau pun salah pihak yang lain. Terbaru, satu laporan mendedahkan bahawa Jungkook daripada kumpulan BTS telah terlibat dengan sebuah kemalangan melibatkan keretanya.
Menurut pihak polis daripada Balai Polis Yongsan, mereka telah memanggil idola itu untuk satu soal siasat mengenai satu kesalahan lalu lintas. Laporan menyatakan Jungkook yang sedang memandu Mercedes-Benz miliknya sendiri di kejiranan Hannam di Daerah Yongsan telah menyalahi satu peraturan lalu lintas sehingga menyebabkannya terlanggar sebuah teksi.

Kedua-dua Jungkook dan pemandu teksi tersebut mengalami kecederaan ringan dan telah dibawa ke hospital untuk mendapatkan rawatan. Polis menjelaskan bahawa mereka tidak dapat memberikan kenyataan lanjut mengenai kemalangan tersebut kerana ia masih di bawah siasatan.

Syarikat naungan BTS iaitu Big Hit Entertainment turut mengeluarkan kenyataan mengenai insiden ini.
“Pihak polis masih belum menutup lagi siasatan bagi kes kemalangan ini jadi kami tidak boleh mendedahkan maklumat lanjut mengenainya. Tetapi Jungkook mengakui kesalahannya yang menyebabkan kemalangan selepas terlanggar kenderaan lain. Kedua-dua Jungkook dan mangsa tidak mengalami kecederaan yang serius.

“Jungkook mengakui bahawa dia telah menyalahi undang-undang lalu lintas selepas insiden itu. Kawasan kemalangan dan soal siasat polis sudah pun selesai mengikut prosedur yang sepatutnya, satu penyelesaian secara damai telah dilakukan bersama mangsa selepas itu.
“Sekali lagi, kami ingin memohon maaf kepada mangsa dan kami juga minta maaf kerana merisaukan semua peminat. Terima kasih.”
Harapnya siasatan berjalan dengan lancar. Berhati-hatilah ketika di jalan raya sebab kadang-kadang bukan nyawa kita sahaja yang terancam bahkan orang lain yang tak bersalah juga.
Sumber: Twitter (@OH_mes2), Soompi

Jungkook BTS Disiasat Kerana Menyalahi Peraturan Lalu Lintas Sehingga Melanggar Sebuah Teksi


Pagi ini, dunia hiburan Korea disapa dengan berita manis mengenai perhubungan cinta antara dua selebriti.
Menurut laporan media, Son Dam-bi dikatakan sedang menjalinkan hubungan dengan bekas atlet luncur Lee Kyu-hyuk sejak awal tahun ini.

Selepas berita itu dilaporkan, agensi Son Dam-bi mengesahkannya,
Memang benar Son Dam-bi sedang bercinta dengan Lee Kyu-hyuk, bekas atlet kebangsaan luncur laju.
Dalam pada itu, agensi Lee Kyu-hyuk turut mengakui hal berkenaan.

Untuk pengetahuan, Son Dam-bi memulakan karier sebagai penyanyi solo dan popular dengan lagu “Crazy” dan Saturday Night” sebelum mengubah haluan sebagai pelakon. Wanita itu pernah membintangi drama seperti “Mrs. Cops 2” dan “When The Camellia Blooms”.

Manakala Lee Kyu-hyuk pula ialah bekas atlet kebangsaan untuk acara luncur laju yang memegang rekod 4 kali kemenangan di kejohanan dunia selain menyertai Olimpik sebanyak 6 kali serta mencipta rekod dunia dalam acara 1000m pada 1997 dan 2001.
Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERE Daily

Son Dambi Sah Bercinta Dengan Bekas Atlet Kebangsaan Lee Kyuhyuk


Jung Hae-in hadapi kesukaran? Dah kenapa…

ARTIKEL BERKAITAN
Peminat Tak Sabar, Pelakon 'D.P' Kongsi Sudah Selesai Penggambaran Untuk Musim Kedua

Tak sabar kan nak tunggu tayangan “D.P” musim kedua? Ha sebelum ini, para pelakon seperti Jung Hae-in dan Son Suk-ku berkongsi bahawa mereka sudah selesai menjalani penggambaran bagi musim terbaru siri tersebut.
Terbaru, penulis skrip bagi siri “D.P” musim kedua, Kim Bo-tong hadir dalam satu sesi temu bual bagi siri asal “The King Of The Desert”. Namun, dia juga sempat berkongsi pandangannya untuk musim terbaru “D.P”.

Saya rasa perjalanan pembikinan siri ini berjalan dengan baik dan para pelakon juga berjaya menghidupkan watak mereka masing-masing. Saya juga rasa siri ini sangat sesuai untuk penonton kerana ia akan membuat mereka tertanya-tanya, sama ada tindakan mereka betul atau salah, bagaimana mereka merungkai masalah dan tindakan yang dipilih untuk menyelesaikan masalah.
Dia juga menambah,
Kalau nak saya berikan ‘hint’ bagi musim kedua ini, saya boleh katakan watak Jun-ho akan hadapi lebih banyak kesukaran dan ianya tidak boleh disamakan dengan musim pertama. Ianya berbeza. Saya rasa saya bagi spoiler yang agak jelas ya!
Alamak… maknanya “D.P” musim kedua ni lebih intense ke?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Dia Hadapi Banyak Kesukaran” – Penulis Skrip Ulas Watak Jung Haein Dalam ‘D.P’ Musim Kedua


Selepas muncul  dalam “The Glory”, Song Hye-kyo nampaknya semakin meraih populariti kini.

ARTIKEL BERKAITAN
Song Hyekyo Dedah Tidak Mahu Jadi Song Hyekyo Jika Dilahirkan Semula

Terbaru pada 21 Januari, Song Hye-kyo telah memuat naik beberapa foto baru di laman Instagram miliknya, untuk jenama fesyen MICHAA.
Menerusi gambar yang dikongsi, pelakon itu tampil menawan dengan menggayakan pelbagai jenis pakaian, termasuk gaun panjang dan jaket denim hitam.

View this post on Instagram

A post shared by Song hyekyo (@kyo1122)

Apa yang menakjubkan, hanya selepas satu jam Song Hye-kyo menyiarkan gambar tersebut, ia telah berjaya meraih lebih 130,000 sukaan, merupakan rekod terpantas setakat ini untuk foto yang dimuat naik di laman Instagramnya.
Dalam pada itu, bahagian 2 “The Glory” bakal disiarkan pada 10 Mac nanti di Netflix. Nantikan!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports World

Impak ‘The Glory’, Song Hyekyo Cipta Rekod Baru ‘Ini’ Di Laman Instagram Peribadinya


Teruja betul nak saksikan gandingan di antara pelakon berpengalaman Go A-ra dan pelakon yang baru meningkat naik iaitu Lee Jae-wook dalam drama romantik terbitan KBS.
Sinopsis “Do Do Sol Sol La La Sol”
Sebuah kisah komedi romantik mengenai seorang pemain piano Goo Ra-ra (Go A-ra) yang jatuh terduduk apabila keluarganya mengalami kegagalan. Cuba untuk bangun dengan melawat ke sebuah akademi piano ‘La La Land’ yang terletak di sebuah perkampungan kecil, tanpa sengaja wanita ini telah berkenalan dengan seorang lelaki dingin dan misteri iaitu Sun Woo-joon (Lee Jae-wook) yang sepertinya menyimpan pelbagai rahsia.

Hubungan Goo Ra-ra dan Sun Woo-joon menghiburkan
[Amaran SPOILER]
Memang benarlah kalau ditakdirkan berjumpa, pasti akan bersua juga macam mana situasinya sekalipun. Beginilah hubungan di antara Ra-ra da Woo-joon sejak daripada awal pertemuan mereka, bayangkan seorang pekerja tapak pembinaan terpaksa menghantar bunga untuk pengantin perempuan yang sedang menanti untuk mengikat tali perkahwinan bersama lelaki kesayangannya.

Bukan itu sahaja, Woo-joon turut ditumbuk sehingga berdarah hidungnya kerana Ra-ra yang tidak mahu dia mendekatinya kerana baju lelaki itu yang kotor. Namun atas bantuan lelaki itu, Ra-ra selamat ke dewan majlis tersebut. Tapi malang menimpa apabila ayahnya tiba-tiba diserang sakit jantung telah dimasukkan ke hospital dan bakal suami dan ibu mertuanya melarikan diri kerana sedar mereka tidak boleh mendapatkan wang dari[ada keluarga Ra-ra lagi kerana perniagaan yang hampir muflis.

Tak cukup dengan kehilangan ayah, Ra-ra diuji dek di’scam’ oleh pemilik rumah sewanya lantas membuatkan dia tinggal sehelai sepinggan. Disebabkan oleh kehidupannya yang kaya dan sering disuap oleh ayah tersayang, wanita itu membesar tanpa mengetahui cara untuk menguruskan hidup dan hanya tahu menyertai pertandingan bermain piano kerana bakat terpendam sejak kecil.
Ra-ra sekali lagi berjumpa dengan Woo-joon apabila mereka mengalami kemalangan kecil sehingga membuatkan wanita itu dihospitalkan. Pun begitu, Woo-joon berterusan membantu Ra-ra dan meminjamkan duit kepadanya. Walaupun tidak banyak berbicara, lelaki itu sepertinya turut menyimpan banyak rahsia sendiri dan juga mungkin mempunyai kaitan dengan wanita malang itu sebelum ini sehingga membuatkan dia melayannya baik seperti ini.

[SPOILER Tamat]
Permulaan yang baik buat drama romantik
Disebabkan oleh plotnya yang ringan, ramai penonton meluahkan rasa terhibur apabila melihat telatah Ra-ra yang naif dan langsung tidak boleh dijangka. Bahkan perkembangan plotnya yang tidak mengelirukan membuatkan ramai yang hilang stres apabila menonton drama ini.
Bagi tayangan awal ini, “Do Do Sol Sol La La Sol” berjaya meraih rating 1.9% dan 2.6% ketika episod pertama dan sedikit menaik pada episod kedua dengan catatan 2.8% dan 2.6%. Satu permulaan yang baik untuk drama romantik ringan ini.
Siapa yang hilangkan tekanan, bolehlah tonton “Do Do Sol Sol La La Sol” di Netflix setiap Rabu dan Khamis!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Meskipun Episod Awal Raih Rating Biasa, Penonton Terhibur Lihat Drama Romantik ‘Do Do Sol Sol La La Sol’


Tak sabarnya nak saksikan gandingan Kim Jung-hyun dan Shin Hye-sun dalam drama terbaru tvN nanti!
“No Touch Princess” ialah sebuah drama bersejarah fusion di mana ia menceritakan kisah seorang lelaki daripada dunia moden terperangkap dalam badan seorang permaisuri di Dinasti Joseon.

Pertama kali membawa watak dalam drama bersejarah, Shin Hye-sun memegang watak Kim So-yong iaitu seorang permaisuri yang mempunyai jiwa seorang lelaki moden. Sebagai lelaki, wataknya bernama Jang Bong-hwan dan merupakan seorang cef di Rumah Biru iaitu kediaman presiden Korea Selatan.

Kim Jung-hyun pula membawa watak Raja Cheoljong yang kelihatan seperti lemah dan seorang ketua yang mudah dipengaruhi tapi sebenarnya mempunyai sisi yang tajam dan kuat.

Watak Permaisuri Sunwon dilakonkan oleh pelakon Bae Jong-ok ialah figura utama di sebalik posisi Raja Cheoljong kini. Kim Tae-woo menggalas tanggungjawab sebagai Kim Jwa-geun, adik lelaki Permaisuri Sunwon dan turut merupakan kunci utama kepada kekuatan permaisuri itu.

Terujanya nak tonton drama baru Kim Jung-hyun selepas “Crash Landing On You”!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Jiwa Lelaki Moden Terperangkap Dalam Badan Permaisuri, ‘No Touch Princess’ Drama Bersejarah Fusion Kelakar


Meskipun drama “Snowdrop” sudah lama tamat namun, persahabatan antara pelakon drama itu masih kekal rapat sehingga kini.

ARTIKEL BERKAITAN
Pelakon 'Inspector Joy' & 'Snowdrop' Sokong Kim Hyeyoon Di Tayangan Filem ‘The Girl On A Bulldozer’

Terbaru pada 21 Jun, Ji-soo BLACKPINK yang merupakan pelakon utama bagi “Snowdrop” dilihat menyokong rakan pelakonnya dalam drama itu iaitu Jung Yi-seo, dengan menghadiri tayangan perdana filem “Decision to Leave”.
Dalam entri yang dimuat naik di Instagram Story milik Ji-soo, pelakon dan idola itu merakam video Jung Yi-seo sedang memberi ucapan. Dia juga turut menulis,

#DecisionToLeave Fighting Unnie. Saya perlu menontonnya sekali lagi 🔥❤

Kemudian, Jung Yi-seo menyiarkan semula entri Ji-soo dan turut membalas,

Awak lah yang terbaik 💖
Bagi yang belum tahu, Jung Yi-seo memainkan watak Shin Gyeong-ja dalam “Snowdrop” dan akan berperan sebagai detektif dalam filem “Decision to Leave”.
Dalam pada itu, “Decision to Leave” ialah filem tentang Hae-joon (Park Hae-il) yang bekerja sebagai detektif. Dia merupakan seorang yang sopan kepada orang lain, dan bersemangat apabila menyiasat kes. Dia memulakan siasatan kes kematian luar biasa yang berlaku di atas gunung. Semasa menyiasat kes itu, Hae-joon bertemu dengan Seo-rae (Tang Wei). Dia merupakan bekas isteri kepada arwah lelaki. Hae-joon mulai rasa curiga kepadanya, namun pada yang sama dia juga mempunyai perasaan terhadapnya.

Filem ini turut dibintangi Lee Jung-hyun, Go Kyung-pyo, Park Yong-woo dan ramai lagi, serta bakal menemui penonton pada 29 Jun ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Bintangi ‘Snowdrop’, Jisoo BLACKPINK Sokong Jung Yiseo Di Tayangan Perdana ‘Decision To Leave’


Nampakanya, drama “Military Prosecutor Doberman” bakal menyapa penonton di Netflix tidak lama lagi.

ARTIKEL BERKAITAN
Jo Boah Ulas Sebab Tiada Babak Romantik Dengan Ahn Bohyun Dalam 'Military Prosecutor Doberman'

Bagi yang belum tahu, “Military Prosecutor Doberman” menceritakan kisah seorang lelaki Do Bae-man (Ahn Bo-hyun), seorang pendakwa raya ketenteraan yang memilih pekerjaan tersebut kerana wang. Selepas bertemu Cha Woo-in (Jo Boah), seorang yang sama bidang dengannya namun bekerja bagi membalas dendam, Do Bae-man mula menghapuskan si jahat dalam ketenteraan dan menjadi pendakwa raya yang sebenar.
Sudah tamat tayangan pada April lalu, drama kegemaran ramai itu akan boleh ditonton di Netflix pada 27 Ogos nanti. Akhirnya!

Untuk pengetahuan, episod akhir “Military Prosecutor Doberman” telah berjaya mencatat rating tinggi melepasi 10%, membuktikan drama itu sebagai naskhah yang digemari ramai.

Boleh la marathon balik!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNetflix

Drama Aksi Ketenteraan, ‘Military Prosecutor Doberman’ Bakal Tayang Di Netflix Ogos Ini


Setelah 4 tahun, BLACKPINK akhirnya kembali menemui peminat melalui konsert jelajah “BORN PINK”!

ARTIKEL BERKAITAN
Penonton 'Snowdrop' Teruja, Jung Haein Sokong Jisoo Di Konsert BLACKPINK

Pada 15 dan 16 Oktober, kumpulan gadis K-Pop popular seluruh dunia iaitu BLACKPINK telah memulakan konsert jelajah dunia “BORN PINK” di Seoul. Mempersembahkan lagu seperti “How You Like That”, “Pink Venom” dan banyak lagi di konsert berdurasi lebih 2 jam itu, ahli Ji-soo, Jennie, Rosé dan Lisa tampil bersemangat dari awal hingga akhir.
Di penghujung konsert, ahli tertua iaitu Ji-soo meluahkan perasaannya,

Biasanya, saya tidak sering gugup, tetapi saya sangat gementar sekarang. Memandangkan pertunjukan di Seoul menandakan permulaan jelajah dunia kami, saya merasakan bahawa saya perlu melakukannya dengan betul di kampung halaman saya.
Lisa juga tidak melepaskan peluang untuk meluahkan rasa syukurnya kepada ahli dan peminat dengan berkata,
Saya sangat sayangkan ahli saya. Walaupun awak begitu sibuk, awak jatuh sakit dan tidak dapat tidur dengan nyenyak, saya amat berterima kasih dan berbangga dengan awak semua kerana menamatkan konsert kami dengan baik. Dan kepada BLINK kami, yang membuat lautan merah jambu yang cantik ini untuk kami, terima kasih kerana sentiasa menyokong kami dan saya sayang awak semua.

Bukan sahaja peminat dan keluarga, konsert BLACKPINK ini turut dimeriahkan dengan kehadiran ramai selebriti popular seperti rakan pelakon Ji-soo dari “Snowdrop” iaitu Jung Hae-in, Kim Hye-yoon, Eugene dan ramai lagi.
Selain itu, ahli TWICE Mina dan Ji-hyo, Minnie (G)I-DLE, Lee Hye-ri, Sorn, rakan agensi iaitu Seung-hoon dan Seung-yoon WINNER serta Bona WJSN, juga hadir bagi menyokong BLACKPINK untuk konsert itu.
Tambahan, pelakon seperti Park Bo-gum, Lee Ho-jung, Kal So-won, Lee Re dan Kim Hye-jun turut dilihat menghadiri konsert “BORN PINK”. Tak sangka mereka pun BLINK!
Syoknya siapa yang dapat pergi konsert BLACKPINK!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Dihadiri Ramai Artis & Raih Perhatian, BLACKPINK Selesai Adakan Konsert Jelajah ‘BORN PINK’ Di Seoul


Sedihnya apabila drama best menamatkan tayangannya, rasa macam kosong hari-hari mendatang. Sama juga perasaan ini apabila mengucapkan selamat tinggal kepada drama “Missing: The Other Side”.
Sinopsis ringkas
Drama fantasi misteri ini berlatar belakangkan sebuah perkampungan yang dihuni oleh roh yang hilang ketika mereka masih lagi hidup. Bagi membongkar misteri ini, sekumpulan individu telah berkumpul bagi mencari mayat yang hilang dan cuba mencari tahu nasib mereka sebelum dibawa ke sana.

Kim Wook (Go Soo) seorang penipu telah bergabung tenaga dengan Jang Pan-seok (Heo Joon-ho) dan merentasi jambatan di antara dunia nyata dan perkampungan misteri itu. Lee Jung-ah (Ahn So-hee) pula menjalani dua kehidupan yang berbeza iaitu seorang pekerja kerajaan normal pada siangnya dan berubah menjadi penggodam apabila malam menjelma. Dengan bakat yang ada, wanita itu membantu Kim Wook menyelesaikan segala misteri yang ada.

Penamat sedih dan bahagia
[Amaran SPOILER]
Misi Kim Wook, Jang Pan-seok dan Lee Jung-ah untuk mencari mayat yang hilang bagi melepaskan roh yang berkeliaran di perkampungan misteri tersebut tetap diteruskan. Selepas melalui beberapa kesukaran, akhirnya mayat Thomas (Song Gun-hee) dan Choi Ye-na (Son Eun-soo) turut dijumpai lantas perkampungan Du-on mula hilang daripada pandangan mata mereka menandakan tiada lagi roh yang menghuninya.
Lebih menyedihkan kerana sebab utama Kim Wook dan Jang Pan-seok boleh melihat perkampungan halimunan tersebut adalah kerana kedua-dua orang tersayang mereka iaitu anak lelaki tua itu, Hyun-ji dan mak Kim Wook mempunyai kaitan dengannya. Hiba melihat mereka menangis teresak-esak selepas berjumpa buat kali terkahir dengan orang yang paling dirindui.

Walaubagaimanapun, penghujung drama ini membuktikan bahawa perkampungan sedemikian sebenarnya bukanlah ada satu sahaja dan masih ada lagi roh lain yang berkeliaran kerana jasad mereka yang masih belum ditemui. Ini nyata memberikan harapan kepada musim kedua namun mungkin dengan barisan pelakon yang sama atau pun yang baru, siapa tahu?
Rating catat rekod di OCN
Betapa hebatnya drama fantasi misteri ini kerana ianya mencatatkan rekod rating terbaik bagi saluran OCN untuk tahun 2020 ini. Untuk episod terakhir “Missing: The Other Side” berjaya meraih rating 4.8% yang juga merupakan rekod peribadi terbaik drama lakonan Go Soo dan Ahn So-hee ini.
Mungkin disebabkan gandingan hebat di antara Go Soo dan Heo Joon-ho membuatkan ramai yang tak lupa menontonnya pada saban episod atau pun kisah sedih setiap roh ini yang mati akibat perlakuan jahat orang lain menyebabkan ramai yang turut berasa sedih sekali.

Walaupun 12 episod sahaja, “Missing: The Other Side” ternyata padat dengan plot yang menarik dan merupakan antara drama yang patut ditonton oleh peminat drama fantasi dan misteri.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERAsia Today

Episod Akhir Raih Rating Terbaik OCN Untuk 2020, Ending ‘Missing: The Other Side’ Buat Ramai Mahu Musim Ke-2


Umum pasti mengetahui bahawa pelakon popular Namgoong Min telah selamat berkahwin dengan cinta hatinya Jin Ah-reum pada minggu lepas.

ARTIKEL BERKAITAN
(VIDEO) Tahniah! Namgoong Min & Jin Ahreum Selamat Berkahwin Hari Ini

Diadakan dengan penuh meriah dan dihadiri hanya keluarga serta teman rapat, majlis perkahwinan Namgoong Min telah diadakan di Shilla Hotel, Seoul.
Terbaru pada siaran 13 Oktober program KBS “Entertainment Company Live”, seorang pakar perkahwinan telah mendedahkan bahawa hotel di mana berlangsungnya majlis perkahwinan Namgoong Min, adalah tempat yang terkenal dengan perhiasan bunga dan makanan yang mahal.

Ia adalah tempat yang terkenal dengan bunga dan makanan yang mahal. Kos hiasan boleh jadi antara 20 juta won (RM65,845) dan 30 juta won (RM98,689). Makanannya adalah 180,000 won (RM592) untuk setiap orang.

Bukan itu sahaja, mengenai busana perkahwinan Jin Ah-reum, pakar perkahwinan itu berkongsi tentang harganya,

Gaun itu tidak pernah dipakai sebelum ini. Ia berharga sekitar 7 juta won (RM23,029) untuk menjadi orang yang pertama memakai gaun tersebut.
Secara keseluruhan, perancang perkahwinan itu menganggarkan bahawa majlis kahwin Namgoong Min dan Jin Ah-reum berjumlah antara 100 juta won (RM328,976) dan 200 juta won (RM657,952).
Fuh, banyak tu!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Mewah & Meriah, Jumlah Kos Majlis Perkahwinan Namgoong Min & Jin Ahreum Cecah RM600 Ribu!


Dah teruja nak saksikan drama fantasi “Bulgasal” yang menggandingkan Lee Jin-wook dan Kwon Na-ra?
Terbaru, kedua pelakon itu telah menyertai satu photoshoot bersama majalah 1st Look dan berkongsi dengan lebih lanjut mengenai naskhah berkenaan.

Menurut Lee Jin-wook, dia menerima tawaran berkenaan selepas bersembang dengan pengarah “Bulgasal”,
Semasa sedang bersembang dengan pengarah Jang Young-woo, dia bercerita mengenai projek yang sedang disiapkannya pada ketika itu saya merasakan plotnya sangat menarik. Ia mengenai lelaki berusia 600 tahun dan melalui kesakitan dan bebanan selama tempoh tersebut. Kelahiran semula ialah tema berulang bagi jalan cerita itu. Drama itu menyentuh subjek yang serius namun jarang didengari dan saya tertarik dengan pengisahan mengenai lumrah manusia.

Tambah Kwon Na-ra pula, mereka baru selesai menonton episod pertama “Bulgasal” baru-baru ini,
Sinematografi dan penggunaan warna adalah sangat mengagumkan, dan anda boleh melihat gambaran kesemua empat musim. Penggambaran sudah 90% selesai namun banyak babak penting di akhirnya. Terdapat plot twist selepas plot twist, jadi jangan lupa menonton.
Untuk pengetahuan, “Bulgasal” ialah drama fantasi yang mengetengahkan dua watak utama di mana seorangnya ialah wanita yang telah melalui beberapa kali kelahiran semula sepanjang 600 tahun lamanya dan mengingati kesemua kehidupan lampaunya. Manakala watak kedua ialah seorang lelaki yang telah hidup sebagai ‘bulgasal’ (makhluk yang hidup menjamah darah manusia dan disumpah dengan kehidupan selamanya) selama 600 tahun.

Bakal menemui penonton menerusi tvn pada 18 Disember ini, “Bulgasal” turut akan ditayangkan di Netflix secara global.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar Daily news

“Plot Twist Demi Plot Twist” – Lee Jinwook & Kwon Nara Kongsi Kelebihan Drama Fantasi ‘Bulgasal’


Meskipun hanya khabar angin sahaja sebelum ini, namun nampaknya drama OCN “Island” sudah pun mengesahkan barisan teraju utamanya. Korang mesti syok punya kalay tahu siapa gerangan mereka!
“Island” ialah sebuah drama fantasi pengusiran roh yang diadaptasi daripada webtoon dengan nama yang sama. Ia membawa kisah seorang lelaki yang memerlukan seorang wanita untuk menamatkan kehidupan abadinya yang disumpah dan seorang wanita yang tidak tahu mengenai nasibnya yang sedih dan kejam. Kedua mereka kemudiannya disertai oleh seorang paderi penghalau roh yang diulit rasa bersalah selepas gagal melindungi seorang perempuan. Di pulau tersebut yang sebenarnya diselubungi oleh kejahatan yang gelap meskipun nampak cantik di luar, ketiga-tiga watak ini yang berlainan akan bergabung tenaga untuk melindungi satu sama lain.

Sudah pun disahkan menerusi klip pendek yang dimuat naik oleh OCN, Kim Nam-gil akan membawa watak pemburu raksasa seksi iaitu Van yang tidak mempunyai kebolehan untuk hidup dalam dunia realiti. Lelaki ini hanya memburu, menyembelih, membunuh raksasa. Meskipun sering terlibat dengan pembunuhan yang kejam, dia tidak mempunyai sebarang perasaan di dalam hatinya. Manakala Seo Ye-ji ditawarkan watak Won Mi-ho iaitu waris keluarga kaya yang menjadi sasaran raksasa tersebut.

#서예지 #SeoYeaJi
OCN 아일랜드 쇼케이스 영상‼
서예지 차기작 원미호 확정 맞나요ㅠㅜㅜㅜ pic.twitter.com/KDGhfsSInB
— 서예지 아카이브 (@SYJ_archive) February 4, 2021

Apa macam, mesti korang dah teruja kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

OCN Kongsi Seo Yeji & Kim Namgil Sah Bintangi Drama Fantasi Pengusiran Roh ‘Island’


Meskipun sudah menerajui beberapa drama, namun lakonan Son Na-eun terus menerima kritikan sehingga kini.

ARTIKEL BERKAITAN
Ending Sempurna, 'Agency' Drama Ke-5 Dengan Rating Tertinggi Di JTBC

Terbaru, Lee Bo-young yang berlakon bersama bekas ahli A-PINK itu telah berkongsi lebih mengenai lakonannya di set penggambaran “Agency”. Jelasnya,
Saya yang mencadangkan nama Na-eun kerana dia nampak sesuai dengan watak Han-na. Na-eun nampak ‘trendy’ dan Han-na pula seperti pempengaruh. Imejnya sangat sesuai dan cantik apabila pertama kali saya melihatnya.

Ujarnya lagi,
Saya hanya memberikan cadangan namun dan Na-eun yang terpilih daripada pencalonan bersama beberapa pelakon lain. Saya merasakan watak Na-eun dan Han-na sangat sesuai bersama.
Puji Lee Bo-young lagi, Son Na-eun sangat bersungguh-sungguh ketika penggambaran dan dia tak akan berhenti selagi tidak mendapat rakaman terbaik,

Saya suka melihat peningkatan dia.

Bagi yang tidak mengetahui, “Agency” membawa kisah kehidupan seorang wanita yang menjadi eksekutif wanita pertama dalam kumpulannya di sebuah syarikat pengiklanan di mana Lee Bo-young membawa watak Go Ah-in, seorang wanita yang bijak dalam bidang pengiklanan manakala Son Na-eun membawa watak Han-na iaitu seorang pewaris kaya yang biasa mendapat segala kemahuannya.
Cayalah Na-eun!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Meski Lakonan Dikritik, Lee Boyoung Akui Cadang Nama Son Naeun Untuk Terajui ‘Agency’


Selepas 3 bulan menemai kita pada setiap hujung minggu, akhirnya “Vincenzo” melabuhkan tirainya kelmarin.
[Amaran SPOILER]
Ending memuaskan
Episod akhir terus membuatkan penonton tak senang duduk memandangkan Jang Han-seok (Ok Taec-yeon) yang terus ‘menggila’ sehingga ke akhirnya. Walaupun Hong Cha-young (Jeon Yeo-bin) dan Vincenzo (Song Joong-ki) terselamat daripada serangan tersebut namun sayangnya, Jang Han-seo (Kwak Dong-yeon) menghembuskan nafasnya yang terakhir selepas mematahkan percubaan membunuh abangnya.

Vincenzo kemudiannya tidak berbelah bagi dalam memburu Choi Myung-hee dan Jang Han-seok bagi menamatkan ‘peperangan’ antara mereka. Tidak menghampakan apabila keduanya mati dengan cara yang paling menyakitkan sekali dan tersangatlah ‘mafia’. Pun begitu, Vincenzo terpaksa melarikan diri ke luar negara selepas dia menjadi buruan polis Korea.

Setahun berlalu, tiada siapa yang dapat menjejaki keberadaan mafia Itali itu. Walaubagaimanapun, dia tidak terlepas menghantar poskad dengan gambar negara ‘Malta’ kepada Hong Cha-young pada saban bulan.

Janji ditepati, Vincenzo kembali bertemu Hong Cha-young di sebuah majlis keramaian bagi menyambut hubungan diplomatik di antara Korea-Itali. Malah penonton tersenyum gembira melihat kedua mereka mengakui perasaan antara satu sama lain meskipun tidak menyatakannya secara lahiriah.

Drama anti-hero lain daripada yang lain
Menariknya “Vincenzo”, premis ini tidak memaksa penonton mempercayai bahawa mereka ialah sekumpulan orang yang baik. Vincenzo dan Hong Cha-young ternyata menjalani misi mereka dengan menggunakan cara jahat yang sama digunakan penjahat. Tapi mereka mendapat sokongan ramai kerana ianya hanyalah bertujuan untuk menghapuskan yang tamakkan kuasa dan pengaruh sehingga mengeksploitasi pihak yang lemah.
Plot yang ‘rare’ ini membuatkan “Vincenzo” menjadi ikutan ramai sehingga 20 episodnya tamat. Bahkan ianya terbukti popular apabila rating yang dicatatnya terus meningkat pada setiap episod. Tayangan terakhir drama ini mencatatkan rekod rating tertinggi sepanjang tayangan dengan catatan 16.1% selain menduduki tangga ke-6 dalam ranking rating tertinggi dalam saluran tvN.
Apa pula pendapat anda? Syok tak ‘Vincenzo’ ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Ending Memuaskan, Episod Akhir ‘Vincenzo’ Raih Rating Tertinggi & Duduki Tempat Ke-6 Dalam Sejarah tvN


Tidak semena-mena, seorang penyanyi rap dikenali sebagai Iron dikhabarkan sudah meninggal dunia.
Menurut laporan polis pada pagi 10.25 pagi, lelaki itu ditemui berdarah dan terbaring tidak sedarkan diri di taman bunga oleh pengawal keselamatan sebuah kompleks apartmen. Semasa dalam perjalanan ke hospital, Iron disahkan telah meninggal dunia dan tiada maklumat lanjut yang diberikan mengenai punca kematiannya.

Kalau anda nak tahu, penyanyi rap ini mula dikenali ramai selepas menyertai program survival “Show Me The Money 3” dan banyak berkolaborasi dengan artis terkenal seperti Hyolyn, Ji-min (AOA), Kim Bum-soo dan ramai lagi.

Pun begitu, dia terpalit dengan beberapa kontroversi apabila ditahan polis kerana dikatakan mencedekan rakan sebiliknya yang masih remaja dengan kayu besbol. Iron juga pernah disabit kesalahan memiliki ganja dan bertindak ganas terhadap teman wanitanya dahulu.
Nantikan maklumat lanjut mengenai berita ini.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Today

Ditemui Terbaring Berdarah Di Taman Bunga Pangsapuri, Penyanyi Rap Iron Disahkan Meninggal Dunia


Berjaya membuktikan bakat lakonan yang hebat, Roh Yoon-seo dan Hong Kyung adalah antara pelakon yang semakin meningkat naik kini.

ARTIKEL BERKAITAN
Selalu Pakai Baju Sekolah, Ramai Terkejut Lihat Transformasi Seksi Roh Yoonseo Dalam Foto Baru

Terbaru pada 16 Mei, Roh Yoon-seo dan Hong Kyung dilapor telah menerima tawaran untuk terajui filem popular Taiwan “Hear Me” versi Korea.
Tidak lama kemudian, agensi kedua pelakon itu mengesahkan bahawa memang benar mereka ditawar untuk memainkan watak utama dalam filem itu dan sedang menelitinya secara positif.

Untuk pengetahuan, “Hear Me” adalah filem popular Taiwan, yang memaparkan kisah cinta antara seorang gadis pekak dan seorang lelaki yang jatuh cinta padanya pada pandangan pertama. Bakal diubah menjadi versi Korea, naskhah tersebut dijangka akan ada perubahan dalam beberapa plot cerita.

Sementara itu, Roh Yoon-seo semakin dikenali ramai menerusi drama “Our Blues” dan “Crash Course in Romance” manakala Hong Kyung telah mendapat perhatian dengan wataknya dalam “Weak Hero Class 1”.
Nantikan maklumat lanjut filem “Hear Me” versi Korea!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Kisah Cinta Gadis Pekak, Roh Yoonseo & Hong Kyung Dilamar Terajui Filem ‘Hear Me’


Siapa sangka “Mr. Queen” akan melonjak menjadi antara drama Korea kegemaran ramai pada awal tahun 2021 ini.
Naskhah ini ialah sebuah drama bersejarah fusion di mana ia menceritakan kisah seorang lelaki daripada dunia moden terperangkap dalam badan seorang permaisuri di Dinasti Joseon.

Episod akhir main perasaan penonton
[Amaran SPOILER]
Terpaksa melalui halangan terkahir, Raja Cheoljong (Kim Jung-hyun) dan Kim So-yong (Shin Hye-sun) bertarung nyawa bagi memastikan bahawa pertabalan raja lain dapat dihentikan. Meskipun diserang hendap dan ditembak. pasangan itu ternyata bijak kerana menyarungkan pakaian kalis peluru sebelum memulakan ‘peperangan’ itu.
Berjaya mengembalikan semuanya kepada asal, Raja Cheoljong kemudiannya mengarahkan permaisuri supaya terus duduk di bahagian barat istana dan dikurung terus di sana. Manakala Jwa Geun dan ahli politik jahat yang lain dibuang istana dan menjadi hamba selain dihukum apabila orang ramai membuang sampah sepanjang perjalanan mereka.

Bong-hwan (Choi Jin-hyuk) pula kembali ke dunia nyata dan sedar daripada koma. Terus berlari ke kedai buku terdekat, lelaki itu mencari cerita terakhir mengenai Raja Cheoljong dan Kim So-yong. Melihatkan pemerintahan mereka dilabelkan sebagai antara yang terhebat sepanjang zaman, Bong-hwan tersenyum gembira dengan pengakhiran hidup mereka.

[SPOILER Tamat]
Cipta rekod di saluran kabel
Disebabkan oleh kepopularitiannya, episod akhir “Mr. Queen” berjaya mencipta rekod perinadi baru buat drama itu di mana rating yang dicatatkan ialah 17.4%. Satu angka yang menakjubkan!

Bahkan naskhah bersejarah itu kini berjaya menduduki ranking drama tvN dengan rating tertinggi dengan rekod di tangga ke-5. “Mr. Queen” duduk selesa di belakang “Crash Landing On You”, “Goblin”, “Reply 1988” dan “Mr. Sunshine”.
Apa macam ending? Best tak?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Tamat Dengan Bergaya, ‘Mr. Queen’ Duduki Tangga Ke-5 Rating Tertinggi Dalam Sejarah tvN


Umum mengetahui bahawa Kim Jong-kook dan Yoon Eun-hye merupakan antara ‘pasangan’ yang sering mendapat sokongan ramai kerana hubungan rapat mereka dalam “X Men” dahulu.

ARTIKEL BERKAITAN
"Saya Mahu Lihat Kim Jongkook & Yoon Eunhye Bersama" - Yoo Jaesuk

Terbaru, netizen China mengumpulkan bukti dan mendedahkan bahawa kedua mereka mungkin pernah bercinta sebelum ini.
Menurut mereka, Kim Jong-kook pernah mendedahkan sebelum ini bahawa bekas kekasihnya pernah memberikan buku nota yang dipenuhi catatan mesej harian daripadanya.

Manakala Yoo Eun-hye mendedahkan dalam sebuah program YouTube baru-baru ini bahawa dia pernah menghadiahkan bekas kekasihnya satu buku nota yang dipenuhi mesej mereka. Meskipun video itu telah dipadam namun peminat nyata meragui hubungan sebenar di antara mereka.

Respon wanita itu mengenai video yang dipadam,
Video itu terpaksa dipadam kerana terdapat masalah pada fail selepas ia dimuat naik.

Adakah benar mereka pernah bercinta?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMoney Today

“Confirm Mereka Dating” – Netizen Jumpa Bukti Kim Jongkook & Yoon Eunhye Pernah Bercinta?


Ong Seong-wu dan Han Hyo-joo bakal buat penampilan khas di filem Netflix akan datang “20th Century Girl”!

ARTIKEL BERKAITAN
Kisah Cinta Remaja Pada 1999, Kim Yoojung & Byun Wooseok Terajui Filem Netflix '20th Century Girl'

Filem romantik ini dibintangi oleh bintang utama Kim Yoo-jung sebagai Na Bo-ra dan Byun Woo-seok sebagai Poong Woon-ho, yang akan membawa kisah tentang cinta pertama yang menyakitkan namun membuatkan hati berbunga buat Na Bo-ra, seorang gadis berusia 17 tahun pada tahun 1999. Daripada persahabatan yang hadir sebelum cinta dan mereka kembali bertemu pada abad ke-21.

“20th Century Girl” ialah filem pertama buat pengarah Bang Woo-ri, yang telah memenangi anugerah di “Blue Dragon Film Awards” untuk Filem Pendek Terbaik “Mrs. Young”.
Nantikan filem ini yang telah dijadualkan untuk tayangan pada tahun ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXports News

Ong Seongwu & Han Hyojoo Bakal Jadi Kameo Dalam Filem Netflix ’20th Century Girl’


Pastinya anda ingin tahu mengenai update terbaru Park Min-young kan?

ARTIKEL BERKAITAN
Park Minyoung Dilihat Jalani Penggambaran Perkahwinan Bagi Drama 'MonWedFriTuesThursSat'

Terbaru, pelakon wanita itu berkongsi gambarnya di laman Instagram untuk promosi jenama J.ESTINA.
Dalam entri itu, Park Min-young menyarungkan dress comel berwarna merah jambu dengan rambut ditarik ke belakang. Namun apa yang menarik perhatian ramai ialah wajah pelakon tersebut yang kelihatan kian runcing, sepertinya dia kehilangan berat berbanding sebelumnya.

Sebelum ini, peminat turut perasan bahawa penampilan Park Min-young sedikit berbeza kini.

View this post on Instagram

A post shared by 박민영 Minyoung Park (@rachel_mypark)

Dalam pada itu, Park Min-young bakal muncul dalam drama tvN iaitu “Mon-Wed-Fri-Tues-Thurs-Sat” yang bakal disiarkan pada separuh kedua tahun ini.
Lain nampak Park Min-young!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

“Nampak Berbeza Sikit..” – Wajah Runcing Park Minyoung Tarik Perhatian Netizen


Ada tak yang dah menonton episod awal “My Liberation Notes” yang baru ditayangkan beberapa hari lalu?

ARTIKEL BERKAITAN
Ungkap Kehidupan Realistik, Episod Awal 'My Liberation Notes' Raih Rating Biasa

Menjadi bualan ramai kerana plotnya yang menyentuh rapat mengenai isu yang dialami ramai orang, ianya menjadi perhatian kini dek satu dialog yang tak masuk akal.
Kim Ji-won yang membawa watak Yeom Mi-jeong merupakan seorang yang sering berseorangan di pejabat. Disebabkan itu, rakan sepejabat kadang-kadang sering bergosip mengenainya. Antara yang dikatakan oleh mereka ialah mengenai rupa wanita itu yang biasa-biasa sahaja apabila setiap ciri wajahnya seperti hidung, mata dan mulut dilihat secara berasingan.

Meluahkan rasa tidak percaya apabila drama ini ‘memaksa’ naratif bahawa tiada apa yang menarik pada wajah Kim Ji-won, dialog berkenaan mula tular di serata komuniti dengan kapsyen,

Plot di mana wajah ini dikatakan biasa sahaja adalah sangat kelakar sampaikan tersumbat hidung saya (kerana gelak kuat). (Dengan rupa sebegitu) Sekiranya berjalan di Garosu-gil selama sejam, sudah pasti dia akan mendapat banyak kad agensi hiburan sehingga boleh dijadikan akordion.

Tambah komen lain yang turut bersetuju,
Terkejut saya mendengarnya.

Wajahnya sangat cantik, apa yang biasanya…

Rupanya terlalu cantik sampai saya tak boleh fokus.

Drama ini best.

Punyalah tak masuk akal ayat ini sampaikan saya tutup TV.

Babak yang paling tak difahami.
Ada ke kata Kim Ji-won tak cantik..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Sungguh Tak Masuk Akal” – Satu Babak ‘My Liberation Notes’ Ini Dipersoal Merepek


Seorang lagi pelakon popular Korea telah disahkan positif COVID-19.
Menerusi laporan agensinya, Lee Byung-hun disahkan positif virus berkenaan. Kata mereka,

Lee Byung-hun disahkan positif COVID-19 dan sedang menjalani kuarantin kendiri.
Tambah lagi, pelakon lelaki itu sudah pun menerima dos penggalak sebelum ini.

Dalam pada itu, penggambaran “Our Blues” dihentikan kini selepas berita itu disahkan. Namun ujian yang dijalani kesemua staf dan pelakon lain disahkan negatif.
Pihak produksi menyampaikan bahawa mereka akan mengikut segala peraturan yang ditetapkan oleh pihak berkuasa kuarantin. Selain akan memastikan penggambaran dijalankan dalam keadaan yang selamat.

Dalam pada itu, isterinya iaitu Lee Min-jung yang diklasifikasikan sebagai kontak rapat turut disahkan positif COVID-19 selepas menjalani ujian. Perkara ini telah disahkan sendiri oleh agensinya.
Semoga Lee Byung-hun cepat sembuh.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Pasangan Lee Byunghun & Lee Minjung Positif COVID-19


Baru sahaja ditayangkan, “Alchemy Of Souls” tiba-tiba terpalit kontroversi dek babak pertempuran yang dipaparkannya.

ARTIKEL BERKAITAN
Efek Grafik & Plot Dipuji, Episod Awal 'Alchemy Of Souls' Raih Rating Memuaskan

Selepas bersiaran 2 episod, drama tvN itu dikatakan seakan sama dengan drama bersejarah China bertajuk “Ever Night”.
Dalam sebuah entri yang dimuat naik di laman komuniti, seorang individu telah membandingkan satu babak pertempuran antara Nak-su (Go Yun-jung) dan Park Jin (Yoo Jun-sang) yang berlaku di atas ais.

Sebelum ini, “Ever Night” pernah memaparkan babak perlawanan di antara musuh di atas ais juga. Kata penonton,
Gaya pengarahan seakan sama.

Kongsi netizen lain,
Ianya nampak sama kerana mereka berada di atas ais.

Kalau mereka tak puas hati, pasti kenyataan akan dikeluarkan.

Biasalah seni pertahankan diri seperti itu.
Untuk pengetahuan, “Alchemy Of Souls” ialah drama percintaan fantasi yang berlangsung di negara Daeho fiksyen, sebuah negara yang tidak wujud dalam sejarah atau di peta. Cerita ini mengikuti watak utama yang nasibnya menjadi berpintal kerana sihir yang menukar jiwa orang.
Dalam episod awal ini, ianya merekodkan rating yang memuaskan iaitu 5.9% iaitu satu angka baik buat drama baru.
Tersama kot..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Macam Sama Je” – ‘Alchemy Of Souls’ Dituduh Tiru Drama China ‘Ever Night’?


Seperti yang semua ketahui, Korea mempunyai satu syarikat yang sering mengeluarkan senarai drama dan pelakon trending pada saban minggu.
Untuk minggu ini, nampaknya “The Penthouse 3” telah mengungguli senarai tersebut sambil diikuti rapat oleh “Youth Of May”, “Doom At Your Service”, “My Roommate Is A Gumiho”, “Mine”, “law School” dan banyak lagi.

Bagi ranking pelakon top pula, Hyeri daripada “My Roommate Is A Gumiho” telah menduduki tempat pertama senarai tersebut. Meskipun menerima komen pro-kontra mengenai lakonannya, nampaknya ia tidak menghalang wanita itu daripada menjadi bualan penonton.

Berikut ialah senarai penuh:

Hye-ri (My Roommate Is a Gumiho)
Lee Do-hyun (Youth of May)
Jang Ki-yong (My Roommate Is a Gumiho)
Park Bo-young (Doom at Your Service)
Seo In-guk (Doom at Your Service)
Go Min-si (Youth of May)
Lee Bo-young (Mine)
Lee Ji-ah (The Penthouse 3)
Park Eun-suk (The Penthouse 3)
Lee Hyun-wook (Mine)

Berubah-ubah kan senarai ini pada saban minggu?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Meski Lakonan Terima Komen Pro-Kontra, Hyeri No 1 Dalam Ranking Pelakon Paling Popular Kini


Kumpulan penyanyi wanita Girl’s Day semestinya sudah berjaya menambat hati para peminat sehingga kini. Namun, satu kumpulan wanita yang sehingga kini masih tidak berjaya menempa nama, menyebabkan salah seorang ahlinya bertukar kerjaya. Tapi siapa?
Bang Hyun-ah sebelum ini pernah menjadi sebahagian daripada kumpulan wanita WANNA.B namun, kerjaya itu tidak dapat bertahan lama oleh disebabkan ketidakupayaan kumpulan itu dalam melonjak populariti mereka dalam industri.

Bang Hyun-ah juga baru-baru ini tampil dalam satu rancangan hiburan bersama adiknya Bang Min-ah atau lebih dikenali sebagai Min-ah Girl’s Day menerusi rancangan hiburan terbitan MBC “Family Mate” yang menampilkan dua beradik itu dalam satu percutian bersama.
Menerusi rancangan hiburan itu juga, Min-ah sempat berkongsi bahawa,

Saya biasanya tidak mempunyai sebarang perbualan dengan kakak saya, jadi sebagai alasan, saya muncul dalam rancangan ini kerana saya ingin bercakap dengannya.
Dalam rancangan tersebut, Bang Hyun-ah memberi sedikit kejutan kepada para penonton apabila dia menyatakan kerjayanya sekarang di mana dia bukan lagi seorang penyanyi.
Saya kakak Bang Min-ah, Bang Hyun-ah. Saya kini bekerja sebagai seorang pembuat kopi di sebuah kafe.
Bang Hyun-ah sebelum ini pernah debut sebagai seorang idol dengan nama pentas “Lina”. Dia memulakan kerjaya tersebut pada tahun 2016 sebagai ahli kumpulan WANNA.B. Namun, apabila kumpulan itu gagal menempah nama, dia kini menukar kerjayanya dan menjadi pembuat kopi.

Korang tak rasa ke Bang Hyun-ah ni sebenarnya hebat? Walaupun tidak berjaya menjadikan penyanyi sebagai kerjaya, namun sekarang dia berhasil mengubah skop kerjayanya dan kini dia kelihatan lebih baik kan? Semoga Bang Hyun-ah akan terus kuat untuk melakukan apa pun kerjaya lepas ni!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Kakak Minah Girl’s Day Bang Hyunah Tukar Kerjaya Dari Penyanyi Kepada Pembuat Kopi


Arena bola sepak merupakan antara sukan yang sangat popular di Malaysia. Tak kisahlah lawan antara negeri ke antara negara ke, penyokong tempatan pasti memenuhi stadium untuk memberi semangat kepada Harimau Malaysia!
Tambahan lagi, kalau yang minat sesuatu pasukan tu kaw-kaw punya, sudah pasti peminat mesti tahu punya pemain yang baru masuk dan pemain yang akan keluar. Sama juga dengan peminat pasukan bola sepak Perak ini apabila dia memaklumkan kepada semua orang bahawa seorang pemain Korea bernama Jeon Hyoseok bakal diimport masuk sebagai pemain pertahanan Perak pada tahun hadapan.

Tapi yang menjadi persoalan ramai adalah kerana sikap admin page itu yang bersikap rasis dan memerli pemain Korea yang sedang bermain untuk kelab Asan Mugunghwa tersebut. Pemuda 22 tahun itu merupakan midfielder bagi kelabnya itu dan telah beralih daripada kelab Jeju International University yang dianggotainya sebelum ini.

Tahukah kome. Bakal Defend Import Perak.
Penuhle stadium dengan gadis gadis musim depan. pic.twitter.com/UvBMnldXGj
— PERAK POWER (@iloveyouIPOH) December 12, 2019

Admin tersebut menggunakan kata-kata yang agak tidak sedap didengar kerana dia dengan selambanya telah memerli Jeon Hyoseok dengan mengatakan bahawa mukanya yang jambu seperti artis K-Pop itu, sudah pasti tidak mampu melawan serangan pemain lain.
Tak cukup dengan itu, dia juga mengatakan bahawa pemain berasal daripada Korea itu tidak boleh dihencap langsung walaupun bermain dengan teruk sekalipun kerana takut peminat fanatik datang menyerang.

Banyak juga tweet yang menyokong kenyataan admin page tersebut tetapi masih ramai lagi yang datang ‘back up’ Jeon Hyoseok dan menyelar kenyataan admin itu yang dianggap rasis dan tidak sensitif. Jambu pun tak semestinya tak boleh main bola!

Ramai juga para wanita yang dah tak sabar nak penuhkan stadium sekiranya benar Jeon Hyoseok bakal bermain sebagai pertahanan untuk pasukan Perak pada tahun hadapan. Habislah penuh dengan gegadis, yang lelaki bolehlah bersila di rumah ya!

Rupanya Jeon Hyoseok ini juga sering menjadi buah mulut ramai gadis di Korea. Menurut perbualan mereka dalam laman komuniti, lelaki ini dikatakan mempunyai rupa seperti beberapa selebriti Korea seperti Bae Jinyoung dan Lee Jehoon. Dah terkenal kat Korea pun sebenarnya!

Untunglah siapa yang dapat tengok game Perak selepas ini. Dapat duduk 90 minit cuci mata tengok Jeon Hyoseok yang tampan dan kacak ini!
Sumber: Football.net

Pemain Korea Kacak Bakal Jadi Defender Perak, Lelaki Kutuk Tapi Gadis Dah Tak Sabar Nak Serbu Stadium!


Seronok lah lihat kasih sayang antara pasangan Lee Bo-young dan Jisung!

ARTIKEL BERKAITAN
"Dah Besar Dah.." - Lee Boyoung Pertama Kali Muat Naik Foto Bersama Anak Lelaki

Terbaru, pelakon wanita itu memuat naik foto di Instagram miliknya ketika di set penggambaran filem “Hyde”.
Apa yang membuatkan penonton gembira ialah apabila Lee Bo-young buat pertama kali berkongsi foto bersama suaminya, Jisung di akaun itu,

Keluarga Lee Bo-young.

View this post on Instagram

A post shared by Lee boyoung (@lee.b0.young)

Daripada entri itu, Jisung bersama dua anak mereka dilihat datang memberikan sokongan buat Lee Bo-young selain menyediakan bufet makanan seperti ayam ginseng dan kopi buat semua staf di situ.

Selain gambar berpelukan bersama suaminya, pelakon wanita itu turut memuat naik gambar di mana dia memegang erat tangan anak perempuan dan anak lelakinya.
Semoga sentiasa bahagia.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

“Keluarga Saya” – Suami Sokong Penggambaran, Lee Boyoung Muat Naik Foto Bersama Jisung


Nampaknya seorang lagi selebriti Korea disahkan positif COVID-19.

ARTIKEL BERKAITAN
Pasangan Lee Byunghun & Lee Minjung Positif COVID-19

Terbaru, Kim Jong-kook disahkan menjangkiti virus berkenaan dan hal ini diumumkan oleh agenisnya sendiri. Kata mereka,
Hello, ini ialah Turbo JK Company.
Kami ingin menyampaikan berita bahawa artis kami iaitu Kim Jong-kook disahkan positif COVID-19 pada hari ini.
Pada 9 Februari, Kim Jong-kook mengalami simptom biasa dan menjalani ujian menerusi kita ujian kendiri. Ujiannya adalah positif dan selepas melalui ujian PCR tambahan, Kim Jong-kook disahkan positif COVID-19 pada 10 Februari.
Pada ketika ujian itu dilakukan , Kim Jong-kook sudah pun selesai mengambil dua dos vaksinasi. Kini, dia tidak mengalami sebarang sakit dan akan menunda aktivitinya buat sementara bagi mengikuti kesemua garis paduan pencegahan penyakit.

Dalam pada itu, agensinya berjanji akan memastikan penyanyi itu sembuh dengan baik dan mengikuti segala arahan yang ditetapkan pihak bertanggungjawab.
Semoga cepat sembuh!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

Kim Jongkook Disahkan Positif COVID-19